
NEOBIČNI BILJNI STANOVNICI 
KVARNERSKIH OBALNIH GREBENA 

Napisao dr. Stjepan Horvatie (Ljubljana) 

Sa 5 slika 

Naše Kvarnersko Primorje zajedno sa otočnim skupinama Krka, 
Kaba i Paga 1 možemo bez sumnje uvrstiti među najprivlačljivije, 
pa stoga i najviše posjećivane predjele čitave hrvatske obale Ja- 
drana. Naravno, da nas i onamo privlači u prvom redu naše »veli- 
čanstveno« more i sve ono, što je uz pojam toga mora vezano, i što 
je već toliko puta stihom i prozom, kamerom i kistom opjevano i 
proslavljeno. No ne samo da nas more privlači, već nas ono, kad 
smo jednom kod njega, redovno gotovo posve zauzima, osvaja za se, 
nuđajući nam u neograničenoj mjeri sve svoje poznate, neodoljive 
miline. A nas koji smo još k tome i pomalo prirodoslovci, recimo 
biolozi, nas ono gotovo i ne pušta od sebe, zasićujući našu radozna- 
lost poput najgostoljubivijeg domaćina onim beskrajnim mnoštvom 
svojih životinjskih i biljnih organizama. Pa stoga nije ni čudo, da 
u takvim prilikama većina nas niti ne dospijeva da se zapita: A ima 
li za nas ljubitelje prirode u tom našem primorju štogod zanimljivo 
također izvan samoga moral Ne zaslužuje li možda i ono krševito 
i na oko pusto primorsko kopno u bilo kojem pogledu naše pažnje? 
Uputimo li međutim ipak ovo pitanje na pr. kojemu botaničaru, 
dobit ćemo bez sumnje posve pozitivan odgovor. Saznat ćemo naime, 
da kopnena flora i vegetacija našeg Kvarnerskog Primorja, a na- 
ročito otoka, upravo obiluje mnogim zanimljivostima i osobitostima, 
i to u tolikoj mjeri, da ovaj kraj u tom pogledu daleko nadmašuje 
sve ostale dijelove našeg cjelokupnog primorja. 

A kakve to osobitosti i zanimljivosti krije u sebi kopnena vege- 
tacija Kvarnera? Želimo li na ovo pitanje odgovoriti što potpunije, 
moramo se prije svega sjetiti poznate činjenice, da je vegetacijski 
pokrov našeg kvarnerskog kopna od mjesta do mjesta, od staništa 
do staništa zapravo veoma različan. Svakome je vrlo dobro po- 
znato, a i razumljivo, da je bitno drugačija na pr. vegetacija mor- 
skih obala od one, koja je razvijena na prostranim primorskim ka- 
menjarama, ova opet bitno različna od vegetacije šuma i šikara 
i t. d. Da dobijemo odgovor na postavljeno pitanje, moramo dakle 
upoznati, bar u glavnim crtama, redom svu tu raznoličnu kopnenu 
vegetaciju našeg Kvarnerskog Primorja, budući da svako pojedino 


1 Pod Kvarnerskim Primorjem u širem smislu razumijevamo u biljnoj 
geografiji cjelokupno područje otočnih skupina Krka, Cresa, Lošinja, Raba i 
Paga. To je naime sa biljno-geografskog gledišta jedna zasebna prirodna 
cjelina. 

stanište krije u svom biljnom pokrovu mnogošta osobita i zanim- 
ljiva. Nastojat ćemo, da u ovom članku prikažemo bar jedan mali dio 
te cjelokupne vegetacije. 

Da se ne moramo odmah previše umarati dalekim pješačenjem 
po kakvim teško prohodnim primorskim kamen j arama, i da se uje- 
dno ne udaljujemo zasad nikuda daleko od mora, pokušat ćemo 
ovog puta spojiti »ugodno sa korisnim«, te poći kakvom barkom na 
nekoliko izleta duž obale bilo kojeg našeg kvarnerskog otoka. Cilj 
nam je pri tome upoznavanje kopnene vegetacije uz obale mora. 
No na tim ćemo izletima zapaziti prije svega, da ni ta obalna vege- 
tacija nije posvuda ni približno jednaka. Njezin sastav zavisi u 
najvećoj mjeri o obliku i građi same obale. Poznato je naime, da 
su morske obale našeg Kvarnerskog Primorja doduše najvećim di- 
jelom više ili manje strme i kamenite, ali da osim takvih susrećemo 
tu i tamo također izrazito položite, niske obale, koje su nerijetko 
izvrgnute stalnim poplavama mora. I mi ćemo na našim izletima 
utvrditi odmah, da je na raznim tipovima morskih obala razvijena 
i bitno različna vegetacija. Ipak ćemo se zasad u našim daljim opa- 
žanjima ograničiti jedino na pomenute kamenite pa više ili manje 
strme obale mora, budući da su ove u čitavom jadranskom primorju 
posvuda razmjerno najčešće, a s obzirom na svoj naročiti vegeta- 
cijski pokrov u mnogom pogledu vanredno zanimljive i veoma 
poučne . . . 

Iskrcat ćemo se bez duga lutanja i traženja najprije bilo gdje 
na kakvoj kamenitoj obali, koja svojim oblikom odgovara uglavnom 
našoj shematskoj slici 1. To je onaj najobičniji, iz našeg karakte- 
rističnog primorskog pejsaža svima nama dobro poznati tip strmih 
morskih obala, izgrađenih od većih ili manjih kompaktnih vapne- 
načkih blokova, koji se izdižu iz mora poput klisurastih grebena, 
što su od udaranja valova obično jako izgriženi i izbrušeni. I što 
ćemo ovdje vidjeti? Zapazit ćemo ponajprije, da u onoj zoni tih 
obalnih grebena, koja je izvrgnuta neposrednom mlatanju morskih 
valova, i gdje je obalno kamenje poradi toga na svojoj površini re- 
dovno sasvim golo, izlizano ili izbrušeno, nema obično kakvim višim 
biljkama 2 niti traga, budući da tu nema ni sitne zemlje. Prve više 
biljke pojavljuju se naprotiv tek nešto dalje prema unutrašnjosti 
kopna, i to u onom pojasu naše kamenite obale, koji leži već izvan 
dohvata direktnog udara morskih valova, tako da ga slana morska 
voda još jedino u većoj ili manjoj mjeri poprskava. A upravo taj 
uski pojas, koji se u smjeru prema unutrašnjosti kopna veže nepo- 
sredno na spomenutu golu, neobraslu zonu (isp. si. 1.), predstavlja 
tipsko stanište one specifične vegetacije obalnih vapnenačkih gre- 
bena, koju želimo ovom prilikom nešto pobliže upoznati. 

Bit će bez sumnje svakome već na prvi pogled jasno, da su ži- 
votni uslovi, što ih višem bilju pruža taj uski obalni pojas, sasvim 
osobiti, i to uglavnom, bar za najveći dio kopnenih biljaka, vrlo 
nepovoljni: na podlozi od tvrdog, kompaktnog vapnenca nalazi se 


5 Pod višim biljkama razumijevamo ovdje: mahovine, papratnjače i 

ovjetnjače. 

samo malo sitne zemlje, koja se sabrala dijelom na tjemenim plo- 
hama pojedinih kamenih blokova, a dijelom u njihovim širim ili 
užim pukotinama; sve je to izloženo jakim vjetrovima (bura, jugo) 
i suncu, zbog čega je čitavo tlo najveći dio godine izrazito suho; osim 
toga izvrgnut je baš taj obalni pojas za vrijeme vjetrova stalnom 
prskanju slanom morskom vodom, zbog čega je i samo tlo uvijek 
više ili manje slano. Dakle kompaktna kamenita podloga od vap- 
nenca sa malo sitne zemlje, izloženost vjetru i suncu, izrazita suša 
najveći dio godine i povrh svega izvjesna (neposrednom blizinom 
mora uvjetovana) slanost tla jesu glavni ekološki faktori, o kojima 
je zavisan razvitak i život svekolike vegetacije na ovome staništu. 
Stoga je i posve razumljivo, da ovdašnji biljni pokrov nije tako 
gust i zbijen kao na kakvoj livadi ili pašnjaku, već je on posve 
otvoren, budući da biljke rastu narijetko, a među njima se nalaze 



blokovi' T? Str,ne u l orske oka , 1 .®> izgrađene ođ kompaktnih kamenih 

/A° ^ pukotinama tri najznačajnije biljke ovdašnje vegetacije* d e t r o v a <• 

( ™ a / lt } mum) ’ m r e ž a V i c a (Statice canceUata) ' { P t r p u t a c 

Platit ago holosteum var. scopulorum (sve tri risane shematski i povećano) 


svuda veće ili manje neobrasie površine kamenja. A isto je tako 
razumljivo i to, da u ovoj otvorenoj vegetaciji ima u svakom po- 
gledu najveću važnost nekoliko sasvim posebnih biljnih vrsta koje 
su specijalno prilagođene naročitim životnim prilikama baš ivoga 
stamsta, a koje sve redom pripadaju poznatoj ekološkoj grupi t. zv. 
h a 1 o f 1 1 a, t. j. biljaka, koje rastu na slanini tlima. 

Među tim biljkama privući će našu pažnju svakako u prvom 

N 0 Z i V ‘rn m ^ iŽ1C - a 111 mrežay ica (Statice cancellata) (isp. 
si. 1. i 2.). lo je trajna zelen iz porodice vranjemila ( Plumba - 
ginaceae), koju u biljnom sistemu ubrajamo među sulatičnice 
( Symvetalae) : Mnžica ima pod zemljom dosta debeo drvenast po- 
đanak, koji je na svojem gornjem dijelu višestruko razgranjen. Iz 
pojedinih ogranaka podanka razvijaju se nad zemljom mnogobrojni 
prizemni listovi i uspravne nadzemne stabljike. Listovi su po obliku 

lopatasto-klinasti, 1 — 4 cm dugi i na najširem dijelu plojke oko 0.5 
em široki, na rubu saviti prema dolje, na vrhu zaokruženi ili malo 
izrubljeni, a pri bazi postepeno suženi u razmjerno kratke peteljke. 
Oni su u cijelosti tvrdi i opori, te po čitavoj površini bradavičasto 
hrapavi i osim toga kratko pustenasto dlakavi. Po više njih združeno 
je zajedno u brojne prizemne rozete. Iz sredina pojedinih lisnih ro- 
zeta dižu se u vis mnogobrojne, 10 — 35 cm visoke, na površini također 
hrapave i kratko dlakave stabljike, koje će nam međutim udariti u 
oči najviše svojom naročitom, sasvim neobičnom razgranjenošću 
(si. 2.). Svaka je naime pojedina stabljika razgranjena simpodi jalno, 
i to tako, da je prividna glavna os višekratno vijugasto amo-tamo 
Ccik-eak«) isprevijana i ujedno razdijeljena u velik broj isto 
ta }™ .vijuga^ 0 isprevijanih postranih ogranaka, koji su ispruženi 
više ili manje horizontalno ili su pak — što više — zavijeni čak 
donekle prema dolje. A osobito je pri tom značajno, da su pojedini 
zavoji stabla i ogranaka razmjerno vrlo pravilni i oštri, a kutovi 
među njima često gotovo pravi. Zbog svega toga čitava spoljašnjost 
(habitus) biljke slična je na oko nekakvoj prividnoj mreži (isp. si. 2.), 
na što se očito odnosi i njeno narodno ime. Mrežavica cvate ljeti i u 
početku jeseni, t j. od mjeseca lipnja do listopada. Sitni se cvjetovi 
razvijaju samo na najgornjim ograncima stabla. Pojedini cvjetić 
dugačak je jedva oko 4 mm, a svaki je pri dnu obavijen sa 1—3 
pređlistića. Sam cvijet sastoji od čaške, vjenčića, prašnika i tučka, 
fi građen je sasvim po tipu cvijeta dvosupnica (Dicotyledones): 
čaška je sastavljena od 5 međusobno sraslih lapova, te ima oblik 
sitnog lijevka sa 5 rubnih zubića; vjenčić je sastavljen iz 5 modro- 
Ijubičastih latica, koje su svojim donjim dijelovima međusobno 
srasle u kratku cijev (to je značajka sulatičnica!) ; unutar vjenčića 
nalazi se 5 prašnika i tučak; svaki je prašnik prirastao svojim 
drškom (nit, filament) za donji dio po jedne latice vjenčića, dok 
tučak ima 5 slobodnih vratova sa po jednom njuškom. Cvjetovi su 
sjedeći i združeni u većem broju na pojedinim gornjim ograncima 
stabla u skupne cvatove, koji imaju na oko oblik jednostranih kla- 
sova. Ipak će nas točnija analiza uvjeriti, da to nijesu pravi klasovi, 
budući da je svaki od njih sastavljen zapravo iz više manjih ci 
inoznih cvatova. 

Pored te, tako neobično građene mrežavice, koja u pojasu proma- 
trane obalne vegetacije pokriva vjerojatno razmjerno najveći dio cjelo- 
kupne površine, zapazit ćemo međutim još i neke druge izrazito halo- 
1‘ilne biljke, koje su za isto stanište također više ili manje značajne. 
Medu ovima ističe se svojom bujnošću ponajprije sočni petrovac 
ili šćulac (Crithmum maritimum) (si. 1. i 3.). To je trajna zelen iz 
porodice štitarki (Umbelliferae), koju ćemo međutim u proljeće 
i u početku ljeta vidjeti obično samo u listu, budući da cvate tek 
pod konac ljeta i u početku jeseni (oko kolovoza i rujna). No možemo 
je lako prepoznati i po samim listovima (si. 3.), koji su, kao i kod 
mnogih drugih halofita, veoma sočni, mesnati, sivozeleni i posve 
goli, te na troje dvostruko perasto razdijeljeni, a pojedini su isperci 
Janeetasti, na vrhu zašiljeni i oko 3 cm dugi (U nekim krajevima 
— na pr. na otoku Pagu — upotrebljavaju naši primorci listove pe- 

trovca zbog njihove sočnosti dapače i za ljudsku ili stočnu hranu), 
čitavu spoljašnjost (habitus) ove biljke možemo ipak upoznati tek 
pod konac ljeta, kada se na vrhu uzdignute stabljike, koja je sad 
jednostavna sad slabo razgranjena, a uvijek prilično lomna, okrugla, 
uzdužno isprugana i 3 — 5 dm duga, pojavi po više tipskih dvostrukih 
štitaca sa mnogobrojnim blijedo-žućkastim, sitnim cvjetovima (si. 3.). 
Ovi su građeni uglavnom sasvim prema tipu cvijeta štitarki 
(Umbelliferae), a istoj toj familiji odgovaraju svojom građom u 
punoj mjeri također plodovi, koji se nakon cvatnje razvijaju na 
šticima. 

U daljini dvjema biljkama, što ćemo ih na istom staništu po 
svoj prilici zapaziti, prepoznat ćemo već na prvi pogled dva među- 
sobno vrlo srodna, ali ipak ponešto različita halofilna predstavnika 



Slika 2. Mrižiea ili m reža- 
v i c a < Stotice cancellata). Foto- 
grafija herbarskog primjerka 
(Foto J. Brane, Ljubljana) 


Slika 3. P otrova e ili š ć u- 
1 a c (Crithmum maritimum) : a) 

habitus, b) cvijet, c) plod. (Slo- 
bodno po Fioriju) 


dobro nam poznatog roda t r p utac ili b o k v i c a (Plantago) iz 
istoimene porodice sulatičniea. To su dva naročita varijeteta vrste 
Plantago holosteum, čija tipska forma predstavlja vrlo značajnu i 
rasprostranjendu biljku kamenitih pašnjaka našeg submediteranskog 
krša. Za tu su vrstu trpuca pored ostaloga najviše karakteristični 
njeni listovi, koji su, baš kao kod kakve jednosupnice, izrazito usko- 
Jinealni, cijela ruba, na vrhu zašiljeni, ponešto mesnati, ali ipak 
dosta tvrdi i opori, a na naličju duž čitavog srednjeg rebra izbočeni 
poput kakvog grebena. Svojim se pak karakterističnim, uzdignutim 
batvima, koja su redovno viša od listova, i koja na svojim vrhovima 
nose one toliko značajne jednostavne klasove malih cvjetova odnosno 
plodova, podudara i ona uglavnom posve jasno sa većinom ostalih 


70 


Stjepan Horvatić 


tipskih predstavnika roda trputac (Plantago). Tu dakle uskolisnu 
vrstu trpuca zastupaju u našoj halofilnoj vegetaciji na obalnim 
vapnenačkim grebenima dvije naročite odlike, koje dolaze bilo obje 
zajedno (što je rjeđe), bilo jedna ili druga sama (a to je češće). 
Jedno je Plantago holosteum var. scopulorum (si. 4), a drugo Plan- 
tago holosteum var. depauperata. Obje rastu u obliku bujnih i raz- 
mjerno dosta prostranih jastuka, koji u promjeru mjere katkada i 
do 0.5 m (isp. si. 1., 4.). Za odliku depauperata je osim toga značajno, 
da su joj listovi razmjerno kratki, vrlo tvrdi i opori, rozetasto ra 
šireni i najvećim dijelom svinuti unatrag poput srpa. 

Na otoku Pagu ili Lošinju namjerit ćemo se u okviru vegetacije 
obalnih grebena vjerojatno i na jednu sasvim posebnu vrstu p ti- 
šine ( Silene) iz porodice klinčića ( Caryophyllaceae ), koja se 



Slika 4. Trputac Plantago ho- 
losteum var. scopulorum. Foto- 
grafija jednog'a primjerka iz 
zbirke botaničkog instituta uni- 
verze u Ljubljani (Foto J. 

Bran c, Ljubljana) 


Slika 5. Vrsta Silene sedoides: 
a habitus, b cvijet, c plod (Slo- 
bodno po Fioriju) 



zbog svoje habitualne sličnosti sa žeđnjakom ( = Sedum) naziva 
imenom Silene sedoides. Za tu je malu, jedva 5 — 20 cm visoku, 
jednogodišnju biljčicu (isp, si. 5.) značajno, da joj je stabljika, 
koja je obično već od dna više ili manje razgranjena, me- 
kano žlijezdasto-dlakava pa stoga ljepljiva, i da su joj mali, lance- 
tasto-duguljasti, nasuprotni listovi prilično mesnati, te također me- 
kano dlakavi, a gornji (manji) čak i ljepljivi, dok su njeni ružičasti, 
4 5 mm široki cvjetovi združeni u paštice i građeni uglavnom posve 
po tipu cvijeta familije klinčića (isp. sb 5 b). Iako je ta biljka u po- 
dručju Kvarnera uglavnom dosta rijetka, predstavlja ipak veoma 
značajan elemenat vegetacijskog pokrova ovdašnjih obalnih grebena. 

No može se desiti, da ćemo još prije negoli pomenutu pušinu 
naći na istome staništu jednu debelolisnn odliku svinjduše 
( Lotus corniculatus ssp. eucorniculatus var. crassifolius) iz porodice 
lepirnjača ( Leguminosae ), koja se od naše obične livadne svinjduše 
(to je tip vrste Lotus corniculatus) razlikuje poglavito relativno ma- 
njim ali debelim i mesnatim liskama svojih listova. I ta je biljka 
za ovu vegetaciju lokalno vrlo karakteristična. 

Osim toga upoznat ćemo možda — naročito, ako se nalazimo gdje- 
god na području otoka Lošinja — još jednog halofilnog predstav- 
nika roda svinjduša (Lotus), koji je također u najvećoj mjeri 
značajan za vegetaciju obalnih grebena. To je t. zv. A 1 1 i o n i j e v a 
svinjduša ( Lotus Allionii). I ta je zanimljiva lepirnjača 
po svojoj cjelokupnoj spoljašnjosti vrlo slična našoj običnoj livadnoj 
svinjduši (Lotus corniculatus), ali se u pojedinostima od nje ipak 
jasno razlikuje. Tako je za nju vrlo značajno, da je po čitavom 
tijelu obrasla više ili manaje gustim i na površinu prilegnutim dla- 
čicama, poradi čega je sva obično sivozelena, a katkada dapače i 
srebrnastosiva poput svile. 

Time smo ujedno upoznali u glavnini crtama skoro sve halofilne 
biljke, što ih u području našeg Kvarnerskog Primorja možemo 
smatrati specifičnim stanovnicima vapnenačkih grebena uz obale 
mora. No pored tih sasvim naročitih biljnih tipova, zapazit ćemo 
ovdje bez sumnje još i izvjestan broj vrsta, koje za ovu vegetaciju 
ni jesu toliko značajne, budući da rastu sa jednakom vitalnošću ta- 
kođer izvan područja obalnih grebena, na raznim drugim, više ili 
manje suhim i kamenitim staništima. Od takvih biljaka naći ćemo 
ovdje vrlo vjerojatno bar pojedince na pr. bršaku ili k o z j a č u 
(Reichardia picroides), smilj ili kadilu (Helichrysum italicum), 
žednjak ili jarić ( Sedum acre), primorsku piri k u ( Agro- 
pyrum litorale), troskot (Cynodon dactylon), malu halofilnu 
travu Catapodium loliaceum, različak Centaurea spinoso-ciliata, 
štirenicu ili šćurenicu (Parietaria ramiflora), vrstu Cam- 
phorosma monspeliaca, zidaršćicu (Vaillantia muralis), neke 
mahovine i još neke druge vrste . . . 

I time ćemo svoja opažanja na ovom prvom izletu po svoj prilici 
zaključiti. Upoznali smo uostalom ukupno kojih petnaest biljaka, 
a među njima i neke baš prilično neobične. 

No ne će sigurno potrajati dugo, pa će se naša radoznalost po- 
novo probuditi. Jednog lijepog dana poći ćemo opet barkom uz obalu. 
I opet ćemo, potaknuti vrijednim iskustvima iz našeg prošlog izleta, 
promatrati vegetaciju obalnih vapnenačkih grebena, ali sada, na- 
ravno, na nekom drugom mjestu. Moramo međutim »istini za volju« 
priznati odmah, da će nas naša opažanja ovog puta možda čak i po- 
nešto razočarati. Opazit ćemo naime, da je vegetacija obalnih gre- 
bena i na ovom drugom mjestu, gdje smo se baš slučajno iskrcali, sa- 
stavljena uglavnom od onih istih biljaka, što smo ih na jednakom sta- 
ništu upoznali već prigodom svojeg prvog izleta. Ovdje vidimo i opet 
našu mrežavicu, pa petrovac, pa barem jedan od obiju jastučastih trpu- 
taca, a možda i onu malu, mesnatu i ljepljivu pušinu i t. d. Gotovo 

nijedne nove biljke! Ne će nam dakle preostati drugo, nego da sa 
ovim novini iskustvom pođemo dalje. No i na trećem, i četvrtom i 
svakom daljem mjestu, gdjegod se u području našeg primorja slu- 
čajno zaustavili, vidjet ćemo na kamenitim grebenima uz obale mora 
uvijek više ili manje istu halofilnu vegetaciju. Zapazit ćemo, istina, 
da i od najznačajnijih biljaka ovoga staništa gdjekoja tu i tamo ne 
dolazi, a da se naprotiv mjestimice pojavljuje i po neka nova 
vrsta, što je inače u sastavu iste vegetacije nijesmo susretali. No 
sve su to tek posve neznatne, rekli bismo gotovo, samo slučajne ra- 
zlike i promjene. Kakvih krupnijih kvalitativnih osobitosti ne ćemo 
opaziti nigdje. Vegetacija je obalnih vapnenačkih grebena u opsegu 
čitavog našeg primorja u svojoj biti istovetna t. j. sastavljena 
uglavnom od istih biljnih svojti. 

To je dakle činjenica, koju smo na osnovi vlastitih iskustava sa 
potpunom sigurnošću utvrdili. A ta je činjenica toliko zamašna, da 
mora nužno tok naših daljih opažanja i razmišljanja uputiti novim 
pravcem. I našeg prvobitnog razočaranja nestaje, a umjesto njega 
rada se u nama postepeno svijest o jednoj novoj, vanredno važnoj 
i u izvjesnom smislu upravo fundamentalnoj spoznaji. Na osnovi te 
činjenice postaje nam naime jasno, da dosad promatrana vegetacija 
obalnih vapnenačkih grebena u našem primorju ne predstavlja tek 
neku slučajnu skupinu raznovrsnih, više ili manje zanimljivih bi- 
ljaka, i da to nije naprosto samo zbroj dotičnih biljnih svojti i je- 
dinki, već da ta sasvim određena i stalna biljna kombinacija, koja 
se pod jednakim životnim prilikama uvijek i svagdje pojavljuje po- 
novo, predstavlja još i nešto više, da je to jedna p osebna 
skupna cjelina sa svojom naročitom organizaci- 
jom, svojom samostalnom egzistencijom i svojim 
vlastitim ž i v o t o m. To je, ukratko, jedna biljna zadr u g a, 
koja je u pogledu svojega razvitka, života i trajnoga održanja pot- 
puno vezana baš na one životne prilike, koje su ostvarene na obal- 
nim vapnenačkim grebenima našega primorja, zbog čega je i na- 
lazimo upravo samo na tom jedinom staništu, ali tu uvijek u više 
ili manje istom obliku. 

Tom pak spoznajom prelazimo 11a područje one nove, moderne 
botaničke znanosti, za koju se u stručnoj literaturi posljednjih de- 
cenija općenito uvriježilo ime biljna sociologija. Zadaća te 
mlade znanosti, koja se naziva još i naukom o vegetaciji, jest pro- 
učavanje biljnih zadruga, jednako, kao što je zadaća t. zv. i d i o- 
botanike proučavanje pojedinih biljaka. Nastojanja suvremene 
biljne sociologije idu uostalom za tim, da se pojedine biljne za- 
druge istraže sa istih onih gledišta, sa kojih i idiobotanika proučava 
pojedine biljke. U tom smislu možemo dakle reći, da svakoj glavnoj 
znanstvenoj grani idiobotanike odgovara načelno po jedan osnovni 
problem biljne sociologije: nastojanjima t. zv. morfologije bilja na 
području idiobotanike odgovaraju istraživanja građe ili organizacije 
(strukture) zadruga u biljnoj sociologiji; ekologiji bilja na jednoj 
odgnvara t. zv. sinekologija zadruga na drugoj strani; genetiku u 
idiobotanici zastupa singenetika zadruga u biljnoj sociologiji; siste- 
matiku bilja na jednoj zamjenjuje sistematika ili klasifikacija za- 

druga na drugoj strani; i t. d. A pošto znamo, da osnovnu jedinicu 
cjelokupne idiobotanike predstavlja ona sistematska kategorija, koju 
općenito nazivamo imenom vrsta ili specie s, nameće nam se 
ovdje svakako u prvom redu pitanje: a što je osnovna jedinica biljne 
sociologije; ili drugim riječima kako se naziva i čime je karakteri- 
zirana ona biljna zadruga, koju u suvremenoj biljnoj sociologiji 
smatramo osnovnom vegetacijskom jedinicom? Na to ćemo općenito 
pitanje odgovoriti najlakše i najjasnije, ako se sada ponovo osvrne- 
mo na floristički sastav naše halofilne zadruge na obalnim vapne- 
načkim grebenima, te pri tom napose uočimo neke od onih mome- 
nata, na koje i suvremena biljna sociologija polaže razmjerno naj- 
veću važnost. 

Isporedimo li međusobno sasvim potanko floristički sastav većeg 
broja pojedinih konkretnih sastojaka ove zadruge iz više raznih 
mjesta u opsegu našeg primorja, utvrdit ćemo prije svega, da neke 
od sastavnih biljaka dolaze u svim ili gotovo svim poređivanim sa- 
stojcima, dok neke druge u jednima dolaze, a u drugima ih nema. 
Kazne biljne svojte, iz kojih je zadruga sastavljena, dolaze dakle u 
njoj sa različnom stalnošću: veoma su stalne na pr. mreža vica 
i petrovac (koje obje dolaze u gotovo svim sastojcima), srednje 
stalne na pr. obje jastučaste odlike trpučeve vrste Plantago holo - 
steuni, pa bršaka (kozjača), žeđnjak (jarić) i dr., a razmjerno 
slabo stalne na pr. vrste Silene sedohles, Lotus Allionii, š t i r e- 
n i c a, troskot i dr. U biljnoj sociologiji lučimo s toga gledišta 
uopće pet stepena stalnosti: stalnost najvišega, V. stepena pripisu- 
jemo biljkama, koje su nazočne u 80 — 100°/o svih pojedinih konkret- 
nih sastojaka neke biljne zadruge, stalnost IV. stepena biljkama, 
koje dolaze u 60 — 80°/o sastojaka, stalnost III. stepena onima, što do- 
laze u 40 — 60°/o sastojaka i t. d. 

Isporedimo li istu zadrugu kao (apstraktnu) cjelinu s obzirom 
na njezin floristički sastav sa svim ostalim biljnim zadrugama 
našeg primorja (na pr. sa zadrugama obalnih stijena i pećina, sa 
zadrugama niskih, položitih obala mora, sa zadrugama kamenjara, 
ročila i t. d.), utvrdit ćemo pored ostaloga i jednu činjenicu, koja u 
suvremenoj biljnoj sociologiji ima upravo osnovnu važnost. Spoznat 
ćemo naime, da se sve biljne svojte, iz kojih je naša zadruga obalnih 
vapnenačkih grebena sastavljena, mogu u izvjesnom smislu podijeliti 
u dvije međusobno bitno različne glavne skupine ili kategorije: 
jedne od njih dolaze i uspijevaju isključivo ili bar razmjerno naj- 
stalnije i najobilnije u ovoj zadruzi, dok druge dolaze sa jednakom 
stalnošću, množinom i vitalitetom također u raznim drugim zadru- 
gama istoga područja. Onoj prvoj skupini pripadaju sve one halo- 
filne biljke, što smo ih već i prije označili kao specifične stanov- 
nike obalnih vapnenačkih grebena. To su dakle sve redom biljke, 
koje su ovom (inače nepovoljnom) staništu prilagođene u tolikoj 
mjeri, da baš ovdje nalaze optimalne (najpovoljnije) uvjete za svoj 
život, zbog čega su u području našeg primorja i vezane u svom 
uspijevanju u većoj ili manjoj mjeri baš za ovu jedinu zadrugu. 
Takve pak biljke, koje su u izvjesnom geografskom području za neku 

zadrugu više ili manje vezane, te u drugim zadrugama istoga po- 
dručja ili uopće ne dolaze ili pak dolaze sa znatno manjom stalnošću 
i množinom, nazivamo u biljnoj sociologiji karakterističnim 
ili svojstvenim biljkama dotične zadruge. U tom se smislu 
mogu, bar koliko je dosad poznato, smatrati u području Kvarnera ka- 
rakterističnima za našu zadrugu obalnih grebena ove biljke: mreža- 
v i c a, obje jastučaste odlike trpučeve vrste Plantago holosteum, obje 
svojte svin j duše f Lotus), petrovac i pušina Silene sedoides. 
Petim stepenom stalnosti odlikuju se među njima jedino mreža- 
vica i petrovac, dok su sve druge u ovom području srednje 
ili slabo stalne. Ovim karakterističnim vrstama naše zadruge stoje 
nasuprot sve ostale njene biljke, koje pripadaju onoj drugoj od dviju 
glavnih kategorija sastavnih elemenata. To su biljke, koje s obzirom 
na svoje životne zahtjeve nijesu tako strogo specijalizirane, već su 
prema raznim staništima do izvjesne mjere upravo indiferentne, i 
koje stoga najvećim dijelom nijesu u svojem uspijevanju ni vezane 
na bilo koju određenu biljnu kombinaciju, već dolaze u isto vrijeme 
u više raznih zadruga sa više ili manje jednakom stalnošću, množi- 
nom i vitalnošću. Takve vrste nazivamo u biljnoj sociologiji p r a- 
tilicama dotične zadruge. Razmjerno najstalnije pratilice u našoj 
zadruzi obalnih grebena jesu u području Kvarnera: bršaka ili 
kozjača, žednjak ili jarić, različkova vrsta Centaur ea spi- 
noso-ciliata, primorska pirika, trava Catapodium loli- 
aceum i dr. 

Ustanovljivanje karakterističnih vrsta za pojedine biljne za- 
druge u većini je slučajeva prilično težak posao, koji iziskuje i veliko 
iskustvo i vrlo strogu kritičnost istraživača. No kad je taj posao 
jednom izvršen, stvorena je time ujedno i jedina pouzdana osnova 
za sva dalja nastojanja moderne biljne sociologije. Na toj osnovi 
određujemo među ostalim također prirodnu florističku srodnost i 
sistematsku pripadnost pojedinih zadruga. Za našu je zadrugu na 
obalnim vapnenačkim grebenima utvrđeno u tom pogledu, da u po- 
dručju Kvarnera ne pokazuje uže florističke srodnosti ni sa kojom 
drugom biljnom zadrugom. Njezin je dakle položaj u tom području 
dosta izoliran. No zato su nam u nekim drugim predjelima Sredo- 
zemlja poznate izvjesne biljne zadruge, koje su ondje razvijene na 
isto ovakvim obalnim grebenima, pa su stoga sa ovom našom zadru- 
gom ne samo u ekološkom smislu homologne nego i floristički najuže 
srodne. Tako su na pr. na obalnim grebenima francuskog Medite- 
rana poznate dvije vrlo slične halofilne zadruge, od kojih je svaka 
karakterizirana izvjesnim brojem svojih karakterističnih biljaka. 
No vrlo je zanimljivo, da među tim karakterističnim vrstama obiju 
francuskih zadruga dolazi također izvjestan broj biljaka, koje su 
u našem području karakteristične ujedno i za našu homolognu za- 
drugu na kvarnerskim obalnim grebenima. Takvim zajedničkim 
karakterističnim biljkama — a to su na pr. petrovac, vrsta 
Silene sedoides i dr. — pripisujemo u suvremenoj biljnoj sociologiji 
sasvim naročitu važnost. One nam naime pokazuju, da sve halofilne 
zadruge na obalnim vapnenačkim grebenima u području mediteranske 
vegetacije predstavljaju zapravo jednu skupnu cjelinu, jednu zadrugu 

višega reda, za koju su baš te zajedničke vrste karakteristične. Tu 
zadrugu višega stepena nazivamo u biljnoj sociologiji imenom 
s v e z a, a karakteriziramo je posebnim svojstvenim vrstama 
sveze. Pojam sveze u sociologiji odgovara pojmu roda (genus) u 
idiobotanici. I kao što rodu podređujemo pojedine biljne vrste, tako 
isto podređujemo i svezi pojedine zadruge nižega sistematskog ste- 
pena, koje nazivamo asocijacijama. Asocijacija je uje- 
dno osnovna jedinica biljne sociologije i ona 
predstavlja zadrugu najnižeg sistematskog ste- 
pena sa vlastitim karakterističnim vrstama. Za- 
druge, koje su još nižega stupnja od asocijacije, a to su asocija- 
cijama podređeni faciesi i subasocijacije , nemaju više vlastitih ka- 
rakterističnih biljaka. 

Cjelokupna mediteranska vegetacija obalnih vapnenačkih gre- 
bena predstavlja dakle sa biljno-sociološkog gledišta jednu posebnu 
svezu, koju u znanosti zovemo imenom Crithmo-Staticion, a našim 
je jezikom možemo nazvati svezom petrovca i kserofil- 
nih travulja (Statice = travulja). Naša pak istovrsna kvar- 
nerska vegetacija predstavlja u okviru te sveze jednu posebnu aso- 
cijaciju, koja se zove Plantagineto-Staticetum cancellatae ili aso- 
cijacija obalnih jastučastih trp u taca i mreža viče. 


ŠTO SU TO LJEKOVITI SERUMI ? 

Napisao Dr. Vicko Vuksanovie (Zagreb) 

Bilo je to pred nekih 13 godina u jednom mjestancu južne Dal- 
macije. U ordinaciju mi je ušla sa djetetom jedna gospođa, koja 
je bila na ljetovanju. Dijete je palo na cesti i ozlijedilo se na nozi. 
Dok sam dijete previjao, majka me zapitala, ne bi li bilo dobro, da 
djetetu uštrcam serum protiv tetanusa. Iz daljnjega razgovora sam 
vidio, da je gospođa skoro u sitnice informirana o značenju seruma 
protiv tetanusa. To je bila inteligentna gospođa, koja je smatrala, 
da mora biti upućena i u pitanja medicine, koja su inače nepoznata 
osobama njezinoga intelektualnoga ranga. Znanje o tekovinama me- 
dicinske djelatnosti danas već nije monopol liječnika. Naše zdravlje 
neposredno traži, da ove tekovine približimo i znanju širokog inte- 
ligentnog kruga. 

Za vrijeme prvog svjetskog rata serum protiv tetanusa je mno- 
gim hiljadama ranjenika spasio život. Tetanus je zarazna bolest, iza- 
zvana bacilima, koji se obično nalaze u đubru (smeću), zemlji i pra- 
šini na cesti. Teški grčevi ubijaju bolesnike u velikom broju. I kod 
najneznatnije ozljede dobivene u vrtu, na njivi ili cesti može bacil 
đubrom, zemljom ili prašinom ući u ljudsko tijelo. U tako prljavoj 
rani bacil živi, umnaža se i stvara toksin (otrov), koji dopire do 
mozga i kičmene moždine. Trovanjem živčevlja nastaju teški, često 
smrtonosni grčevi. 

Kod svake sumnjive ozljede lijenčik automatski štrca serum 
protiv tetanusa, koji će štititi ozlijeđenog od eventualnog trovanja. 
U današnjem pokolju sve zaraćene i ratu izložene zemlje pobrinule 
su se za velike rezerve seruma protiv tetanusa. Otkuda nam taj 
serum? 

Bavil tetanusa oprezno čuva svaki zavod za produkciju seruma. 
Bacil živi na odgovarajućem hranilu. Načinimo li jednu vrst bujona 
(juhe) i na istu prenesemo bacil tetanusa, ovaj će se na podesnoj 
temperaturi toliko umnožiti, da će se bujon sasma zamutiti poradi 
umnažanja bacila. Ako ovu kulturu bacila tetanusa oprezno proci- 
jedimo kroz jedan filtar (cjedilo), dobit ćemo opet sasma bistri na 
oko nedužni bujon. Ako neznatni dio ovoga bujona uštrcamo bijelom 
mišu i morskom praščiću, ovi će se ukočiti kao drvo i skoro uginuti. 
To već nije obični bujon. To je toksin (otrov) bacila tetanusa, koji 
,ie on stvorio u bujonu za vrijeme umnažanja od nekoliko dana. Ako 
malu količinu ovoga toksina uštrcamo konju, i on će se ukočiti i 
uginuti. 

Ali ovaj toksin možemo načiniti neškodljivim, dodamo li mii 
male količine formalina, pa ga držimo na temperaturi od 37°C ne- 
koliko dana. On više ne će ubijati pokusne životinje. Od otrovnog 
toksina pomoću formalina i temperature postao je neotrovan pre- 
parat, koji nazivamo anatoksinom. 

Jednako čuvamo u laboratoriju i bacil difterije. I ovaj dobro 
taste na naročitom bujonu, u kojemu stvara toksin. Nasađeni na 
takav bujon poslije par dana umnože se bacili na površini bujona 
u formi kožice. Ovu kožicu možemo zamisliti kao skorup na skuha- 
nom mlijeku. Ona pretstavlja milijarde đifteričnih bacila, koji stva- 
raju otrov u bujonu. Sredina bujona je bistra, a na dnu se talože 
bacili. Procijeđen ovakav bujon opet pretstavlja bistru tekućinu. 
Ova sad pretstavlja difterični otrov ili toksin, koji je u stanju da 
u najmanjim količinama ubije pokusnu životinju uvijek jiod istini 
znakovima. I ovaj toksin gubi otrovnost, ako mu dodamo male koli- 
čine formalina i ako ga grijemo, pa tako od njega načinimo ana- 
toksin. 

Dok toksin i u najmanjoj količini ubija miša, morskoga praščića 
ili konja, anatoksin to nije u stanju ni u velikim količinama. Ali 
anatoksin čini nešto drugo u životinji. Ako smo pokusnoj životinji 
uštrcali jednostruku ili višestruku injekciju anatoksina i poslije ne- 
koliko vremena istoj uštrcamo i višestruku smrtnu dozu toksina, 
(od kojega je pravljen i anatoksin) — životinja ne će uginuti. Na- 
protiv svaka životinja, koja nije prije toga bila cijepljena anatok- 
sinom, uginut će uvijek i od samo jedne smrtne doze. Anatoksinom 
cijepljena životinja je zaštićena od naknadno uštrcanog toksina, a 
necijepljena životinja je uvijek nezaštićena. Za prvu životinju ka- 
žemo, da je im u n a, a za drugu, da n i j e i m u n a. Toksin ubija, 
a anatoksin i m u niži r a, t. j. pravi životinju otpornom protiv 
toksina. 

Što se dogodilo u životinji, koju smo cijepili anatoksinom? Gdje 
se nalaze te tvari, koje štite od naknadno uštrcanog toksina i bez 
kojih se ne može razviti imunitet? Na ovo pitanje je odgovorio još 

Itred 50 godina njemački liječnik Emil B e h r i n g. Pokazao je i 
dokazao, da se ove zaštitne tvari nalaze n krvi i to u krvnoj sirutki 
ili u krvnom serumu. 

Ispitujući otpornost nekih životinja naprama pojedinim zaraznim 
klicama, on je utvrdio, da se tvari, koje uništuju otrove jedne za- 
razne klice, nalaze u serumu, dobivenom iz krvi. Istodobno su fran- 
cuski liječnici pronašli toksin bacila tetanusa i difterije. B e h r i n g 
je odmah došao na ideju liječenja ovih bolesti. Ispravno je mislio, 
da otrovi ubijaju bolesnika kod spomenutih bolesti i da treba naći 
sredstvo, koje će uništiti ove otrove. Uspjelo mu je kod difterije, a 
sa Japancom Kitasato m kod tetanusa, da zaražene životinje održi 
na životu raznim kemijskim kredstvima. Kod ovih preživjelih ži- 
votinja je još dugo vremena mogao naći klice dotične bolesti. Osim 
toga ove životinje su postale otporne prema kasnijoj umjetnoj in- 
fekciji. Pretragom krvi ovakvih životinja otkrio je, da je serum do- 
biven iz njihove krvi u stanju da uništi toksin difterije dotično te- 
tanusa. Iz životinje, koja je preživjela difteriju, izvadio je nešto 
krvi u staklenu cjevčicu. Počekao je, dok se u cjevčici sjela krvna 
grušalina, nad kojom se izdvojila bistra, žućkasta sirutka — serum. 
Pomiješao je nešto seruma sa difteričnim toksinom i ovu mješavinu 
uštrcao zdravom zamorcu (morskom praščiću). Ovaj je ostao zdrav, 
a životinja, kojoj je uštrcao samo toksin, glatko je uginula. Da se 
uvjeri o djelatnosti seruma imunizirane životinje, t. j. one, koja je 
preživjela difteriju, pomiješao je opet difterični toksin sa serumom 
životinje, koja nije preboljela difterične infekcije. Mješavinu je uštr- 
cao zdravoj životinji, i ova je uginula, kao da joj je uštrcao samo 
toksin. Zaključio je, da se protuotrovi — antitoksini — nalaze samo 
u serumu imunizirane životinje, koja je bolest preboljela, a da anti 
toksina nema ili vrlo malo u serumu posve zdrave životinje. Poslije 
pokusa na malim životinjama prešao je B e h r i n g na velike živo- 
tinje. Njih je oprezno cijepio malim količinama difteričnog toksina. 
Dokazao je, da serum imunizirane ovce i konja uništuje difterični 
toksin. I onda je sa Kitasatom 1890 godine objavio radnju, u kojoj 
iznosi pitanje imuniteta protiv difterije i tetanusa kod životinja. Tu 
je liječničkom svijetu prikazao pronalazak protuotrova — antitok- 
sina u serumu. Ovi antitoksini uvjetuju otpornost dotično imu- 
nitet. 

Sada je odmah pomislio, da se ovakav serum može upotrebiti i 
kod djece, da ih se očuva od difterije, dakle u svrhe zaštite ili obrane 
(prof ilaktički). Poslije mnogo truda uspješno je upotrebio se- 
rum u svrhe liječenja (terapeutski). 

Djelo Behringovo je veliko. Stvorio je osnovu, na kojoj danas 
zidamo veliku zgradu produkcije ljekovitih seruma. Ljekovite se- 
rume dobivamo danas uglavnom od konja, zatim od ovaca i goveda. 
Konji su na j podesni j i, jer je konj velika životinja, pa se od njega 
može dobiti dosta seruma. Osim toga konj je dobar stvaralac protu- 
otrova — antitoksina. 

Zdrav konj sa livade dolazi u posebnu staju zavoda za produk- 
ciju seruma, gdje ostaje nekoliko dana pod veterinarskom kontrolom. 
Treba naime isključiti mogućnost svake podmukle zarazne bolesti 


78 


Vieko Vuksanović 


k°d životinje. Poslije toga dolazi u drugu staju, gdje dobije ime i 
broj. Svakih nekoliko dana prima pod kožu postepeno sve veće doze 
anatoksina, a onda, jer je postao otporan — imun — , pa podnosi i 
toksin, dobiva sve veće doze toksina. Nekoliko dana poslije zadnje 
injekcije konju se vadi krv. Iz vratne žile se vadi 8 — 10 litara krvi 
u posebne visoke staklene posude (cilindre). Već drugi dan krvna 
grušalina, koja sastoji od crvenih i bijelih krvnih tjelešaca i fibrina, 
sjedne na dno posude, a gore ostane bistri žućkasti serum. Serum 
se prelije u boce, doda mu se sredstvo, koje ga čuva, da se ne usmrdi 
i ne zagadi raznim klicama. Sada se mjeri jakost seruma po meto- 
dama, koje važe u svim državama, gdje se priređuje serum. Te među- 
narodne . metode toliko su precizne, da na pr. jedan naš serum sa 
1000 antitoksičnih jedinica po svojoj jakosti jednako odgovara jed- 
nom američkom ili njemačkom serumu istoga broja antitoksičnih 
jedinica. Zato antitoksične jedinice nazivamo i internacionalnim je- 
dinicama, ako njihova jakost kao jedinica mjere važi za cijeli svije-t 
-Nijemac Eh r li ch uveo je kvantitativnu metodu, kojom mjerimo 
djelovanje antitoksina na toksin. Antitoksin, koji se nalazi u serumu, 
neutializira toksin tako, da ovaj gubi svoje otrovno djelovanje. Zbog 
toga zovemo jednom antitoksičnom jedinicom onu količinu seruma, 
koja, pomiješana sa određenom količinom toksina i uštrcana mor- 
skom praščiću pod kožu, održi praščića na životu 4 dana. 

Dovoljno jaki serum mora da odleži najmanje 6 mjeseci. To zato, 
sto se svježi serum jako zamućuje, a za ovo vrijeme se stalože su 
\išne sastavine seruma. Poslije ovoga vremena serum procijedimo 
kioz posebne filtre, te postaje posve bistar. Zatim dolazi punjenje u 
staklene posudice ampule. Nakon punjenja izvjesni postotak 
ampula se otvara, vrši se dvostruka kontrola, da li je serum čist od 
zaraznih klica, da li je neškodljiv, što se ispituje na pokusnoj živo- 
tinji, i da li je zbilja toliko jak, koliko piše na ampuli. 

Ten sada ide serum u prodaju. Mnogo znamo o djelovanju pro- 
tuotrova antitoksina — koji se nalazi u serumu. Ali antitoksin 
ne možemo kemijski definirati. On se dugo može održati u serumu. 
Kroz dugi niz godina možemo serum uspješno upotrebiti, osobito, ako 
ga držimo na hladnom mjestu. Toplina od 70°C već uništuje anti- 
toksin. Ako serum isušimo, dobijemo antitoksin u suhom stanju, u 
kojem sačuva trajno svoju djelatnost, 

Antitoksin može stvoriti samo životinjski organizam u serumu, 
ako mu uštrcamo anatoksin ili male količine toksina, a umjetno u 
laboratoriju nije ga moguće prirediti. Antitoksini imaju strogo spe- 
cifično djelovanje. To znači, da jedan antitoksin neutralizira samo 
rviM 5 izazvao njegovo pojavljivanje u serumu životinje. 

Diltericmi antitoksin neutralizira samo difterični toksin, a ne i 
onaj od tetanusa. Stoga serum protiv difterije djeluje samo kod 
bolesnika od difterije, a ne i kod bolesnika od tetanusa. Komplici- 
ranoj bravi, se priljubi i može da je otvori samo odgovarajući kom- 
plicirani ključ. Tako se uz toksin tetanusa i difterije može privezati 
i neutralizirati ih samo antitoksin tetanusa i difterije. U tome je 
jezgra specifičnog djelovanja jednog antitoksičnog seruma. 

Anti toksin je u serumu vezan na jednu vrst bjelančevine — 
(pseudoglobulin). Sve ostale nedjelatne bjelančevine u seru- 
mu možemo pomoću raznih soli otstraniti. U ovom slučaju dobijemo 
pročišćeni ili koncentrirani serum. Na sličan način priređujemo 
razne ljekovite serume i u ljudskoj i u veterinarskoj medicini. 

Ovako sam na pitanje postavljeno u naslovu svojega članka 
iznio odgovor, koji je vezan za smrtonosne žrtve dobrih i plemenitih 
konja, i drugih nedužnih životinja. Zato ih moramo još više voljeti. 


UTJECAJ PRIRODNIH FAKTORA 
NA POJAVU ŠTETNIKA 


Napisao Dr Željko Kovače vic (Zagreb) 

Prirodni faktori, koji utječu na pojavu štetnika, u glavnom se 
dijele na abiotske i biotske. Abiotski faktori su u prvom 
redu klima i tlo, a biotski su biljke, kojima se štetnici hrane, pa 
njihovi prirodni neprijatelji i nametnici. 

Jednu od najvažnijih uloga za život organizama ima svakako 
klima, i to u glavnom temperatura i vlaga. Klima je vrlo važan 
faktor odnosno regulator pojave štetnika ,koji se javljaju u ve- 
likoj množini. 

Mnogi gospodari često pitaju stručnjake, hoće li razni štetni 
kukci uginuti, ako je jaka zima. Premda mnogi misle, da će niska 
zimska temperatura uništiti štetnike, koji nedovoljno zaštićeni pre- 
zimljuju u zemlji, na drveću, pod kamenjem i drugdje, ipak se de- 
šava obratno. Ako hladna i jaka zima nastane u normalno vrijeme, 
ne može ona mnogo utjecati na smrtnost kukaca, jer oni u to vrijeme 
spavaju zimski san, te su potpuno neosjetljivi. Jedino ako štetnici 
prezimljuju pod uslovima, koji ne odgovaraju potpuno njihovim nor- 
malnim prilikama prezimljavanja, onda oni mogu da za trajanja 
zime stradaju. 

Gusjenice usjevne sovice (Euxoa segetum), koja je po- 
znati neprijatelj raznih kulturnih biljaka, podnose zimi tempera- 
turu i ispod — -20°C, a prezimljuju u zemlji. No one će bolje podni- 
jeti zimu, ako je zemlja pokrita debelim slojem snijega, nego ako 
vlada golomrazica. Međutim gusjenice grozdova i kukuru- 
znog moljca vladaju se obratno. Gusjenica kukuruznog moljca 
( Pyrausta nubilalis) prezimljuje u stabljici kukuruza, a grozdov 
moljac (Cochglis ambiguella) prezimljuje kao kukuljica na čokoću 
loze i u pukotinama kolja u vinogradu. Na tim mjestima podnose 
gusjenice kukuruznog moljca i kukuljice grozdova moljca bez ikakve 
štete vrlo lako temperature niže od — 20°C. No ako stabljika kuku- 
ruza zaražena gusjenicama kukuruznog moljca dođe u zemlju, ili 
ako preko zime zagrnemo čokoće u vinogradu, onda će gusjenice ku- 
kuruznog moljca i kukuljice grozdova moljca stradati od vlage, a 
često puta i od nekih parasitičkih gljivica, koje ih uništavaju. Dok 

bi normalno očekivali, da će gusjenice i kukuljice zaštićene zemljom 
lakše prezimiti, nego gusjenice na otvorenim mjestima, vidimo, da 
se dogada baš obratno. Uopće većina kukaca mnogo lakše podnosi 
jaku zimu bez velikih temperaturnih promjena i manje strada, nego 
za vrijeme blage i promjenljive zime. 

Kada se potkraj zime digne temperatura na 5 do 10°C, kukci već 
postaju osjetljivi, sokovi stanu u njima kolati, te se oni za toplih i sun- 
čanih dana počinju kretati. Ako u to vrijeme nastanu nagle promjene 
u temperaturi ,te ova padne ispod 0°C, onda će kukci lako stradati 
od zime i mrazova, te mogu da se smrznu. Najopasniji za kukce su 
kasniji proljetni mrazovi, kada temperatura naglo padne na — 1 do 
20°C. U tom slučaju obično stradaju i biljke, ali od mrazova stra- 
daju i kukci. 

Jedan vrlo interesantan slučaj imali smo 1935 godine, kada je 
pao jaki mraz 1 svibnja, a temperatura je preko noći iznosila —2 
— f°C. U to vrijeme bili su još mnogi šljivici u velikoj mjeri za- 
raženi šljivinom štitastom uši (Leccmium corni). Međutim od toga 
mraza poginulo je 90 — 100% ušiju, jer su one u to doba već davno 
počele sa prehranom i bile pune soka, koji se zbog mraza smrznuo 
i uzrokovao smrt ušiju. Samo na izvjesnim zaštićenim mjestima 
ostala je po koja uš živa. 

Kao što zimi i u proljeće tako i ljeti mogu temperatura i vlaga 
toliko štetno djelovati na pojavu pojedinih štetnika, da poradi ne- 
povoljnih klimatskih prilika naglo prestane zaraza i oštećivan je 
biljaka. 

Mnogim našim vinogradarima dobro je poznata šteta, što je 
počinjaju grozdovi moljci, koji znadu u pojedinim vinogradarskim 
krajevima smanjiti berbu grožđa i za 60%. Međutim manje je po- 
znato, da je taj štetnik u pogledu svoje pojave u prvom redu za- 
visan o klimatskim prilikama. Ako u vrijeme pojavljivanja leptira 
grozdova moljca padaju jake kiše, one ometaju odlaganje jaja. Zbog 
toga se često dešava, da moljac jedne godine počini velike štete, a 
druge godine jedva nađemo koju gusjenicu, štoviše dešava se i to, 
da je moljac počinio velike štete u proljeće, a u jesen ne nalazimo 
gusjenica u grožđu. To se redovito događa onda, ako su u proljeću 
i ljetu padale dugotrajne kiše, koje su omele ženke u odlaganju jaja. 
Ako u proljeću i ljetu ne padaju često kiše, može zaraza u izvjesnim 
krajevima trajati nekoliko godina, ali obično iza kišnoga proljeća 
nemamo većih šteta od moljca u vinogradima i po nekoliko godina. 

Ima opet slučajeva gdje na pojavu štetnika ima osobiti utjecaj 
suša. Godine 1930 pojavio se u istočnom dijelu Srijema i u Vojvodini 
štetnik tzv. metlica (Loxostege sticticalis). Ovaj štetnik daje na 
godinu tri generacije kao i pepeljasti grozdov moljac, a napada 
razne vrsti biljaka. Te godine je gusjenica metlice u svibnju i lipnju 
počinila ogromne štete na šećernoj repi, lucerni i kukuruzu, a prije- 
tila je opasnost, da će u ljetu od nje stradati i druge kulturne biljke. 
Međutim u to vrijeme vladala je u tim krajevima velika suša, koja 
je bila razlogom, da je naglo prestala zaraza metlice. Gusjenica 
metlice čahuri se na oranicama pod površinom zemlje. Ako u vri- 
jeme čahurenja i pretvaranja kukuljice u leptira vlada jaka suša. 

te u zemlji nema vlage, onda kod ženke leptira metlice ne dozriju 
jaja u jajnicima, te ženke poginu nakon nekoliko dana lijetanja 
bez odlaganja jaja. Iako su se leptiri pojavili u velikoj mjeri, štete 
od metlice više nije bilo, jer nije došlo do pojave druge generacije. 

O toplini i vlagi ne zavisi samo pojava jedne zaraze ili njen 
prestanak, nego one utječu i na brzinu razvoja, a prema tome i na 
broj generacija kod onih kukaca, koji imaju u jednoj godini više 
generacija. Broj generacija u vezi sa klimatskim prilikama zavisi 
o tome, u kojim dijelovima zemlje se pojavio štetnik. Tako je na pr. 
jabučni savijač (Carpocapsa pomonella) vrlo raširen štetnik 
ne samo u Evropi nego i na drugim kontinentima. Dok taj štetnik 
u sjevernom dijelu Sjeverne Amerike ima jednu generaciju na go- 
dinu, u južnom dijelu Sjeverne Amerike ima on na godinu 3 — 4 
generacije. U sjevernim predjelima Evrope ima taj leptir jednu 
generaciju, a u srednjoj Evropi, pa tako i kod nas, ima dvije gene- 
racije. Ima veći broj kukaca, koji u raznim predjelima zemlje imaju 
razni broj generacija. Uz klimatske prilike može biti katkada od- 
lučna za broj generacija i sama prehrana. Tako na primjer kuk u- 
!• u zni moljac ima kod nas obično jednu generaciju, ali ako 
napadne georgine (Dahlia), onda se već u srpnju javljaju leptiri 
druge generacije, koji opet odlažu jaja i daju prema tome novu 
generaciju gusjenica. 

Toplina i vlaga na stanovitom području imaju jak utjecaj ne 
samo 11 a broj generacija nego i na pojavu kukca. Ovo je naročito 
važno za pojavu štetnika u proljeće i prestanak njihova širenja u 
jesen. Kukuljice jabučnog savijača ne razvijaju se u proljeće dotle, 
dok se temperatura ne digne iznad 11°C. Kalif ornijska štita- 
sta uš (Aonidiella perniciosa), koja se u posljednje vrijeme poja- 
vila kod nas na voćkama, a prenesena je u Evropu iz Amerike, daje 
normalno u jednoj godini 3 generacije. Međutim u jesen prestaje 
njezino daljnje razmnožavanje, kada temperatura padne ispod 14°C, 
jer ženke kod niže temperature ne legu mlade. Ako kod nas u listo- 
padu, kada se u velikom broju pojavljuju ličinke treće generacije, 
nastanu hladni dani i mrazovi, onda taj štetnik nema treće gene- 
racije, ili se pojave ličinke tek u malom broju. 

No i ako su mnoga pitanja o pojavi štetnika rastumačena baš 
proučavanjem klimatskih prilika, a specijalno proučavanjem utje- 
caja temperature i vlage, bilo bi posve pogrešno, ako bismo raču- 
nali, da je razvoj jedne zaraze zavisan samo o povoljnim ili nepo- 
voljnim klimatskim prilikama, a ne bi kod toga uzeli u obzir i samu 
živu prirodu, tj. utjecaj biotskih faktora na pojavu štetnika. 

Kod proučavanja bilo koje najezde, izazvane od nekoga štetnika, 
moramo promatrati tu pojavu sa jednog općeg stanovišta t. j. sa sta- 
novišta, gdje se ta pojava desila i koji su sve razlozi bili uzrokom 
prevelikog razmnožavanja štetnika. Ako istražujemo neku zarazu 
ili epidemiju na jednom terenu, onda moramo taj teren uzeti kao 
jednu životnu zajednicu, koja sastoji od izvjesnih biljnih i živo- 
tinjskih organizama. Ovakvu životnu zajednicu zovemo biocenozom. 

Ako istražujemo pojavu gubara u posavskim šumama, onda 
moramo njega smatrati samo članom životne zajednice, a to je u 

ovom slučaju šuma. Kada se pojavi kukavičji s uznik 
(Malacosoma neustria) u voćnjacima, onda kod istraživanja te za- 
raze moramo pomišljati ne samo na klimatske prilike, nego i na 
razne žive organizme, koji mogu biti odlučni u toj životnoj zajednici 
za opstanak suzmka. Isto tako u vinogradima ne smijemo grozdova 
moljca promatrati kao jedini odlučni faktor za opstanak vinove loze 
odnosno prirod grožđa, nego moramo imati u vidu i ostale članove 
te životne zajednice, koja se u ovom slučaju zove vinograd sa svim 
onim živim organizmima, koji osim vinove loze žive u vinogradima. 

Ova tri primjera štetnika naveo sam zbog toga, jer svaki od 
njih ima svoje područje, u kojem kao važan faktor u negativnom 
smislu ima katkad odlučnu ulogu. Kad u jednoj životnoj zajednici 
ne bi imali utjecaja na razmnožavanje jedinke drugi članovi te za- 
jedmce onda bi u najkraćem vremenu došlo do propadanja one 
biljke, kojom se dotični štetnik prehranjuje. Dakle kada gubara u 
njegovu sirenju ne bi ometali drugi živi organizmi nego samo kli- 
matske prilike, onda već davno ne bi bilo šume. Isto bi se desilo 
u voćnjacima sa suznikom ili glogovim bijelcem (Aporia 
crataegi), a u vinogradima ne bi bilo berbe, kada drugi živi orga- 
nizmi ne bi sprečavali grozdova moljca u njegovu širenju. Iako 
ljudi poduzimaju razne mjere suzbijanja tih štetnika, sam čovjek 
sa svim tim mjerama ne bi mogao spriječiti razne epidemije te vrsti 
Kada mu ne bi u borbi pomagala sama priroda. 

. U Porodi postoji zakon ravnoteže, kojemu su podređeni svi 
živi organizmi, i on je jedan od najodlučnijih faktora, koji ne do- 
zvoljava preobilno razmnožavanje izvjesnih živih organizama na 
štetu drugih članova životne zajednice. 

Među živim organizmima vlada borba za opstanak, koja je u 
svakom organizmu duboko usađena i od koje nije pošteđen niti čo- 
vjek, jer sve žive organizme nagon za održanjem vrsti goni u borbu 
sa drugim organizmima. Ta borba za opstanak dolazi u prirodi na- 
rocito do izražaja onda, kada se izvjesni organizam, u našem slučaju 
štetnik, pojavi u prevelikoj mjeri te ugrozi opstanak drugih or- 
ganizama. 

Preobilno razmnožavanje izvjesnog živog organizma predstavlja 
poremetnju sklada ili ravnoteže u biocenozi. Kad se radi o takvoj 
poremetnji na štetu kulturnih biljaka ,onda se služimo u svrhu 
obrane kulturnom i biološkom metodom suzbijanja, a osim toga 
radimo i na direktnom suzbijanju štetnika mehaničkim i kemijskim 
sredstvima. 

-i ?^ urna ^Moda suzbijanja ide za tim, da se pruže štetnicima 
sto lošiji uslovi za život. U borbi protiv gubara, koji specijalno 
rado n apada hrastove, poduzeta je obrana na taj način, da se ne 
sade više čiste hrastove sastojine, nego miješane šume, u koje se 
sadi jasen između ostaloga drveća, jer njega ne napada gubar. 

LJ borbi protiv štetnika na voćkama nastojimo da sadimo otporne 
odlike voćaka, koje ne stradavaju tako lako od pojedinih štetnika. 
Iskustvo nam je pokazalo, da izvjesni štetnici unutar pojedine biljke 
biraju izvjesne odlike, koje napadaju, te tako jedne ostaju pošteđene, 
dok ciiuge stradaju u manjoj mjeri, a treće bivaju redovno napa- 

dnute. Takav slučaj na pr. imamo sa krvavom uši (Schizoneura 
lanigera) na jabukama. Dok na pr. odlike jabuka, zlatna parmenka 
ili srčika, bivaju redovno napadnute od krvave uši, dotle kanadsku 
renetu i kaselsku veliku gotovo nikada ne napada taj štetnik. Jedan 
od najpoučnijih primjera borbe protiv štetnika sa kulturnom me- 
todom imamo kod filoksere (Phylloxera vastatrix). Kada je filoksera 
počela jako uništavati domaću vinovu lozu, uvezena je američka 
divlja loza, koja je uzeta za podlogu i na taj način spriječeno je 
daljnje širenje toga opasnog štetnika. 

Poznato je, da štetnici počinjaju najveće štete u onim kraje- 
vima gdje je zastupan mali broj kulturnih biljaka, t. j. gdje postoje 
tako zv. monokulture, a to znači, da su velike površine zemlje za- 
sijane odnosno zasađene jednom vrsti biljke. U onim krajevima, 
gdje ima veliki broj raznih vrsti biljaka, tu će štete od neprijatelja 
kulturnih biljaka biti manje. Kazali smo, da gubar traži u prvom 
redu hrastove šume. Suznik traži voćnjake, a grozdov moljac vino- 
grade. Prema tome gdje ima više čistih hrastovih šuma, počinit će 
veće . štete gubar, a suznik će počiniti štete ondje, gdje pretežu 
voćnjaci, dok grozdov moljac traži mjesta, gdje pretežu vinogradi. 
Pošto život štetnika zavisi o prehrani, to ćemo svakako imati vrlo 
dobre uspjehe, ako uzmognemo glavne biljke prehrane stanovitog 
štetnika zamijeniti sa biljkama, koje on manje napada ili uopće 
ne napada. 

Iako. nam je to uspjelo provesti regeneracijom vinograda kod 
suzbijanja filoksere, nije to moguće provesti u većini drugih slu- 
čajeva. Stoga moramo potražiti lijeka u drugim metodama 
suzbijanja. 

Iz svega se vidi, da osim klimatskih prilika ima važnu ulogu 
kao regulator pojave i širenja izvjesnog štetnika još jedan faktor, 
a to je prehrana. Svaka promjena u tom pravcu bilo da je ona na- 
stala djelovanjem same prirode, bilo djelovanjem čovjeka utječe 
štetno na one organizme, čiji život zavisi o prehrani na stanovitoj 
vrsti biljke. 


P A B I R C I 


Kauri smreka. Slika nam prikazuje 
gorostasno stablo jedne kauri smreke 
(Agathis australis S a 1 i s b.) iz za- 
štitne branjevine (rezervata) u Novoj 
Selandiji (Nju Zilendu). Šume od ove 
pinaeeje su divne i veličanstvene, 
ali ih ima u prirodi već malo, jer su 
stanovnici Nove Selanđije pretvorili 
najveći dio šumskoga tla u pašnjake. 
U posljednji čas učinjeni su rezervati, 
da se sačuva kauri smreka od posve- 
mašnje propasti. 


Kauri smreka je značajno stablo 
Nove Selanđije i sjeveroistočne Au- 
stralije. Od nje se dobiva drvo, koje 
je u velikoj cijeni, pa tehnički drago- 
cjena kauri smola, koja izbija (na- 
vire) iz grana i đebala, pa se stječe 
u velikim grudama na podnožju po- 
jedinih gorostasnih stabala. Kauri 
smolu iskopavaju u velikim masama 
iz zemlje na mjestima, gdje su prije 
stajale kauri šume. Urođenici žvaču 
požudno aromatičnu smolu, koja se 

inače n industriji upotrebljava kao 
oezbojni lak u fotografiji i mikrosko- 
piji ili kao obojeni lak za ličenje. 



Gorostasna kauri smreka (Agathis 
mutirali* S a 1 i s b.) iz šume Waipoua 
(Aukland, Nova Selandija) 


Mirišljiva smola, poznata pod ime- 
nima »kaurikopal« i »manilakopal« 
dobiva se još od Agathis ovata M o o- 
re u Novoj Kaledoniji i od Agathis 
Dammara R i c li. u Indijskom arhi- 
pelagu. 

Kauri smreke (zovu ili još Damma- 
ra smreke) su visoke zimzelene pina- 
ceje, bogate smolom. Grane su im 
pršljenaste, a na njima je plosnato, 
široko i kožnato lišće u dva reda. 
Cvjetovi su dvodomni, češeri jajasti, 
a sjemenke širokokrilate. 

Kauri smreka izraste 30 do 46 m 
u visinu. 

Ovu originalnu sliku kauri smreke 
poslao je uredniku »Prirode« iz Nove 


Selandije naš elan g. Dr. Miroslav 
Crkve n a e, liječnik, koji se tamo 
nalazi u posebnoj misiji. 

Što se sve piše o našim otrovnim 
zmijama? Gosp. Dr. Lovio Dojmi, 
ravnatelj Doma narodnoga zdravlja 
u Mostaru, poslao nam je jedan čla- 
nak o našim otrovnim zmijama, obja- 
vljen prije nekoga vremena u švicar- 
skom dnevniku »Basler Nachrichten«. 
Članak nosi naslov »Die giftigsten 
Selilangen Europas« (Najotrovnije 
zmije Evrope), pa kako je pun sen- 
zacionalnih tvrdnja i vijesti, dono- 
simo ga u cijelosti, jer smo uvjereni, 
da će njegov sadržaj zanimati ne sa- 
mo stručnjake herpetologe, koji se 
bave proučavanjem zmija naše faune, 
nego i čitaoce našega časopisa. 

»Najnovija naučna istraživanja po- 
kazala su, da Evropa krije jednu od 
najotrovnijih zmija na svijetu tkzv. 
viperu poskočicu (»Springviper«), ko- 
ja živi u jugoistočnoj Evropi i čiji 
otrov nađmašuje jačinom otrov stra- 
šne indijske kobre. Od njena ujeda 
stradaju u Grčkoj, Bugarskoj i Ju- 
goslaviji svake godine nebrojene 
žrtve. Njena opasnost može se možda 
najbolje karakterizovati time, što 
protiv njenih ujeda ne pomaže serum 
ER, koji se priređuje u Pasteur-ovu 
zavodu. Da se paraliziraju učinci uje- 
da vi pere poskočice, mora se upotre- 
biti tropski serum, a taj se samo 
teško može dobaviti u krajevima, u 
kojima je ona vauređno česta, zbog 
čega pomoć liječnika većinom preka- 
sno stizava, kad je ujeđeni već svi- 
snuo. 

Na žalost se turisti i seljaci van- 
redno teško mogu da očuvaju od ovih 
zmija, koje su se svojom bojom posve 
prilagodile prirodnoj sredini u kojoj 
žive, pa se lako previde, jer izgle- 
daju kao kamenje, trava ili grane. 
Visoka obuća ne zaštićuje od ove zmi- 
je, budući da ona ne ujeda za noge, 
kako to čini na pr. riđovka ili šarka, 
nego se žiđne (đžilitne) u vis i u 

skoku ujeda i sipa svoj otrov. Zbog' 
toga nišo rijetke povrede 11a rukama 
i u licu. Njen ujed vrlo boli. Uobi- 
čajene metode liječenja kao izrezi 
van je i ispaljivanje rane i podvezi- 
vanje povređenoga uda obično zataje. 
Čim otrov uđe u tijelo, čovjek je na- 
pola uzet; smjesta se pojave teške 
smetnje probave, krv se rastvara, a 
centralni živčani sistem je uzet u ve- 
ćoj ili manjoj mjeri. 

Zanimljivi su pokušaji liječenja, 
koje preduzimaju seljaci: Ujeđeni ne 
smije da sjedne ili da legne, uopće 
ne puste ga ni trenutak na miru, jer 
se u tome stanju mješavina otrova 
intenzivira i otrov djeluje smrtno u 
najkraćem vremenu. Medicinska nau- 
ka potvrđuje ljekoviti učinak kre- 
tanja, premda se često dešava da kre- 
tanje dovodi do smrti poradi izne- 
moglosti ujeđenoga, koji osjeća ve- 
liku potrebu spavanja. Povređena 
mjesta oblažu seljaci zemljom, pošto 
su ranu prije toga ispalili. Zbog toga 
dolazi redovno poslije zmijskih uje- 
da do infekcija tetanusom. Ujedeni 
čini dojam čovjeka, koji se teško 
opio; on tetura na pola besvijesno 
okolo, vrlo slabo vidi i ne umije 11a 
tri metra udaljenosti da raspozna 
broj ispruženih prstiju ruke, a često 
i posve ogluši. Konji, kojima se otrov 
vipere poskočice uštrcava u neznat- 
nim i postepeno sve većim dozama, 
stvaraju u krvi dovoljno obranbenili 
tijelaca protiv otrova i napokon daju 
djelotvoran serum. 

0 učinku toga seruma pričaju se 
upravo čudesne stvari. Ravnatelj Do- 
ma narodnoga zdravlja u Mostaru 
(Hercegovina), koji vodi ljutu borbu 
protiv najezde zmija otrovnica, iz- 
vješćuje o jednom dvanaestgodišnjem 
dječaku, kojega je bila ugrizla za 
ruku ova otrovna zmija. Roditelji za- 
vezali su dječaku oko ruke posudu 
ispunjenu zemljom i silili su ga da 
okolo tumara. Drugoga dana bila je 
ruka kao obamrla i 11a njoj su se 


pokazale razne boje; trećega dana 
pojavila se žestoka vrućica, koju nisu 
mogle odstraniti ni molitve jedne ba- 
jačice. I kad je četvrtoga dana sta- 
nje djeteta postalo beznadno, odlučili 
su se napokon roditelji, da dijete po- 
šalju u Dom narodnoga zdravlja. Me- 
đutim je ruka djeteta pocrnjela po- 
put ugljena; dijete nije više ništa 
čulo, a srce bijaše oslabilo. Jedna je- 
dina injekcija seruma dostajala je. 
da je za malo sati odstranila vrućicu, 
a osam dana poslije druge injekcije 
nisu se mogli više ustanoviti ni naj- 
manji tragovi otrovanja. 

Vipera poskočica je samo jedna od 
mnogih vrsta zmija, koje se nalaze u 
jugoistočnoj Evropi. Vipere pješčar- 
ke i vipere kamena rke, riđovke, su- 
vrste tropskih zmija čegrtuša, vrste 
Mesocoronis, koje dolaze samo u Bo- 
sni, Vipera macrops i Vipera ursinii 
dopunjuju sliku najezde zmija, koja 
se može samo vrlo teško suzbijati po- 
moću lovka i seruma.« 

Napo m e n a. Za stručnjaka zmi- 
jara (ofidiologa) je jasno, da je 
pisac ovoga članka boravio u našim 
krajevima, gdje je čuo razne bajke 

0 otrovnoj zmiji Vipera ammodytes 
ammodjjtes Linne, o kojoj narod 
priča i vjeruje, da se nasadi na rep 

1 skače, te se baca za čovjekom, zbog 
čega je i dobila narodna imena: ba- 
ca n j, brzoskok, p os k o č i c a, 
poskok, skočac, uskok, zlo- 
poskok 1 ) 

Pisac je narodnu bajku uzeo pod 
istinu, a po našem narodnom nazivu 
»poskok« ili jednom njegovom sino- 
nimu izkonstruirao je novu vrstu 
otrovne zmije »Springviper«, koja da- 
kako ne postoji niti kod nas, niti 
gdje drugdje, jer valja znati, da 11a 
svijetu nema zmije, koja bi mogla da 


r ) Isp. M. H i r t z, Rječnik narod- 
nih zooloških naziva, Zagreb 1928 I. 
str. 3a kod riječi »bacanj«. 

skače sa tla u vis i da u skoku 
ujeda. 

Spomenuta narodna imena za zmi- 
ju otrovnicu Vipera ammodytes am- 
modjjtes potekla su otuda, što ova 
vrsta nikad ne ujeda u ispruženom 
položaju tijela, nego se najprije sa- 
vije u vijenac, prednjim dijelom ti- 
jela naglo židne i tako ujede. Ima 
i narodna rečenica da poskok zmija 
tuče samo iz kruga (Počitelj u Lici). 
Dakako kod onoga, koji je u smrt- 
nom strahu od zmije, ne treba mnogo 
fantazije, da ovo karakteristično ži- 
danje ili džilitanje poredi sa skaka- 
njem u vis. 

Prema tomu otpadaju i piščeve 
tvrdnje da visoka obuća ne zaštićuje 
od ove zmije, budući da ona ne ujeda 
za noge, nego se baca u vis, pa često 
ujeda za ruke i u lice. Činjenica je, 
da kadšto poskok ujede čeljade i za 
lice, ali nipošto u skoku sa zemlje, 
nego se takvi ujedi dešavaju ljudi- 
ma sa poskocima, koji se nalaze na 
povišenom mjestu (gromači, zidu, sta- 
blu, grmu i t. d.), kad čovjek nesre- 
ćom dođe u njihovu blizinu, gdje se 
visina čovjeka slaže sa visinom nji- 
hova položaja. Kadšto tako nastra- 
daju naročito berači smokava i be- 
rači grožđa za vrijeme trgadbe, jer 
poskok, koji se izvrsno vere po grm- 
lju i drveću, osobito pod kraj ljeta 
i u jesen, kad sunce popusti, naj- 
radije stoji u zasjedi na smokvi ili 
trsu, na čije slatke plodove nalijeću 
sitne ptice, njegova najmilija lo- 
vina. Valja još naglasiti, da poskok, 
kao i ostale naše zmije ljutice, nije 
agresivan: on ujeda samo razdražen, 
ako čovjek na nj nagazi ili mu se 
odviše približi. 

Činjenica je dalje, da je poskok 
strašna zmija otrovnica, koja po in- 
tenzivnosti svojega otrova sigurno ide 
u red najotrovnijih zmija svjetske 
faune, ali ne stojL da se protiv uči- 
naka njegova ujeda kod nas služe 
tropskim serumom. Prema rezultati- 


ma moderne toksikologije (nauke o 
otrovima) i moderne serologije (nau- 
ke o serumima) nije dosad uspjelo 
pronaći tkzv. polivalentni serum, to 
jest serum, koji bi općenito vrijedio 
u svakom slučaju, dakle protiv ujeda 
svake zmije. To je zbog toga, što su 
zmijski otrovi po svojoj kakvoći ili 
kemijskom sastavu tako različiti, da 
se može reći, da je zmijski otrov spe- 
cifičan za svaku vrstu ili možda bolje 
za svaki rod (genus) otrovne zmije. 
To ujedno znači, da su svi dosad pro- 
nađeni serumi većinom monovalentni, 
to jest da vrijede samo protiv ujeda 
zmijskih vrsta stanovitog roda ili sta- 
novite skupine otrovnih zmija. Takvi 
su i svi dosad proizvedeni evropski 
serumi, pa i serum, koji proizvodi 
naš Higijenski zavod u Zagrebu. Svi 
su ti serumi monovalentni, jer se 
primjenjuju samo protiv ujeda evrop- 
skih zmija otrovnica, koje sve pri- 
padaju istoj porodici Viperidae, koja 
je u evropskoj fauni zastupana u 
svemu sa 4 vrste i 14 dobro razlu- 
čenih podvrsta. Našoj fauni pripa- 
daju ove zmije otrovnice: krška 
vipera ili žutokrug (Vipera 
ursinii macrops M e h e 1 y), r i đ o v- 
k a ili šarka (Vipera berus berus 
Linne), bosanska vipera ili 
š a r g a n (Vipera berus bosniensis 
B o e 1 1 g e r), poskok ili k a m e- 
n jarka (Vipera ammodptes ammo - 
dytes Linne). 

Ako serum ER, koji se priređuje 
u Pasteur-ovu zavodu u Parizu, sla- 
bo pomaže protiv ujeda poskoka 
(Vipera ammodptes ammodptes), onda 
je to možda zbog toga, što se pa- 
riški serum priređuje od otrova v i- 
pere aspide (Vipera ammodytes 
aspis Linne), koja je mnogo blaža 
otrovnica, dok se serum Higijenskoga 
zavoda u Zagrebu priređuje od otro- 
va samoga poskoka (Vipera ammody- 
tes ammodytes Linne), koji je među 
našim viperama najžešća otrovnica, 
pa je jasno, da će »Antiammođytes- 

serum« serološkoga zavoda u Za- 
grebu biti djelotvoran ne samo pro- 
tiv učinka ujeda od poskoka, nego 
i protiv učinaka ujeda od ostalih 
mnogo blažih viperiđa (riđovka, bo- 
sanska vipera, krška vipera, aspida). 
Činjenica je, da naš serum danas 
uživa najbolji glas među svim zmij- 
skim serumima Evrope. 

Što pisac priča o učinku toga se- 
ruma u jednom slučaju iz Doma na- 
rodnoga zdravlja u Mostaru, sve je 
od početka do kraja puka izmišljotina, 
kako nas o tome uvjerava ravnatelj 
dr. Lovro Dojmi. Ali da naš Anti- 
ammođytes-serum ima vanredno dje- 
lovanje, o tom smo se i sami mogli 
uvjeriti. 

Što se napokon tiče ostalih otrov- 
nih zmija, koje pisac navodi za našu 
faunu, imamo da ispravimo ovo: Zmi- 
je, koje on zove vipera pješčar- 
k a (»Sanđviper«) i vipera kame- 
na r k a (»Steinviper«), nisu zasebne 
vrste, već su to sinonimi za poskoka 
(Vipera ammodptes ammodptes), zna- 
če dakle jednu istu zmijsku vrstu, 
t. j. njegovu viperu poskočicu 
(»Springviper«), Suvrste tropskih zmi- 
ja čegrtuša (»Klapperschlangen«) 
uopće ne dolaze kod nas. A što se tiče 
vrsta roda Mesocoronis (» Mesocoronis - 
Arten«), koje tobože dolaze samo u 
Bosni, imamo napomenuti, da se rod 
Mesocoronis (Coronisviper), osnovan 
od T. R e u s s -a 1927, nije mogao 
održati, jer su se sve njegove to- 
božnje vrste pokazale kao jednostav- 
ne odlike ili aberacije bosanske r i- 
đovke ( Vipera berus bosniensis 
B o e 1 1 g e r). Pisac napokon spomi- 
nje Ursinijevu viperu (Vipe- 
ra ursinii ursinii Bonaparte), 
koja dosad nije još nikad i nigdje 
pronađena u području naše faune. 
Nju kod nas zamjenjuje srodna 
krška vipera (Vipera ursinii ma- 
crops M e h e 1 y ) . M . Hirtz 

Anatomija. Anatomija je nauka 
o obliku i gradnji čovječjega, živo- 


tinjskoga i biljnoga tijela. Ona cje- 
linu organizma anatomizira tj. raš- 
članjuje ili rastavlja u njezine sa- 
stavne dijelove (organe, tkiva, stanice 
ili ćelije). 

Anatomija se dijeli već prema 
predmetu, kojim se bavi i koji obra- 
đuje, u antropotomiju (čovje- 
čju anatomiju), z o o t o m iju (živo- 
tinjsku anatomiju) i fitotomiju 
(biljnu anatomiju). 

Dalje razlikujemo makrosko p- 
sku anatomiju i mikroskop- 
sku anatomiju. Makroskopska 
anatomija bavi se ispitivanjem ana- 
tomskih odnosa, koliko se ti odnosi 
mogu spoznati prostim okom. Mikro- 
skopska anatomija bavi se mikroskop- 
skim elementima (stanicama i tkivi- 
ma) organskih tijela, pa se kao takva 
raspada u citologiju (nauku o 
stanici) i histologiju (nauku o 
tkivima). 

Deskriptivna anatomija 
bavi se prikazivanjem pojedinih or- 
ganskih sistema, pa se već prema 
građi, koju obrađuje, zove o s t e o 1 o- 
i j a (nauka o kostima), sinđes- 
m o 1 o g i j a (nauka o vezama ili 
tetivama), m i o 1 o g i j a (nauka o 
mišićima), neurologija (nauka 
o živcima), a n g i o 1 o g i j a (nauka 
o žilama ili krvnim sudovima) i 
splanhnologija (nauka o utro- 
bi). 

Topografska anatomija 
uči nas poznavati položaj organa u 
tijelu, ali i položaj organa jednih 
prema drugima. Poredbena ili 
komparativna anatomija 
ispituje odgovarajuće dijelove u raz- 
nim životinjskim skupovima, pa ih 
upoređuje (na pr. spolne organe, ner- 
vni sistem) i utvrđuje homologije, t. j. 
podudaran ja organa u morfološkom 
Pogledu bez obzira na njihovu funk- 
ciju, pa je kao takva jedno od glav- 
nih vrela filogenije (povijesti o pori- 
jeklu organizama). 

X o r m a 1 11 a a n a tomija pro- 
učava zdravo, a patološka ana- 
tomija bolesno tijelo. 

Neki miješaju ili zamjenjuju ana- 
tomiju s morfologijom, što nije ni 
malo čudno, jer se obje discipline 
bave gotovo istim zadacima, samo što 
anatomija raščlanjuje organičnu cje- 
linu u njezine dijelove, a morfologija 
se više drži promatranja samoga obli- 
ka organizama i oblika njihovih dije- 
lova. Richarđ Hert w i g definira 
pojam morfologije ovako: Morfologija 
ili nauka o oblicima bavi se u prvom 
redu ispitivanjem spoljašnje pojave 
organizama, zbog čega najprije ispi- 
tuje ono, što se izvana može spoznati 
kao veličinu, boju, proporciju dijelo- 
va. I morfologija je dakle, kako već 
sam naziv kaže (od grč. riječi morfe 
= oblik), također nauka o oblicima 
ili izgledu i gradnji organizama, i to 
organizama, koji se još razvijaju ili 
su se već razvili tj. dorasli na svoju 

Rogovi velebitskoga jelena. Dono- 
simo sliku jelenjih rogova, koju 
nam je poklonio kratko vrijeme prije 


mjeru (morfogenija i morfolo- 
gija u užem smislu). 

U botanici ograničena je morfolo- 
gija samo na promatranje spoljašnjeg 
sastava organa, dok je anatomija pre- 
uzela na se istraživanje unutrašnje 
gradnje biljaka, njihov složaj iz tki- 
va. Ako se morfološko promatranje 
odnosi na nekoliko skupova životinj- 
skoga i biljnoga carstva ili na čitavo 
područje biljnoga i životinjskoga svi- 
jeta, ne izuzevši fosilne organizme, 
onda se takva morfologija zove p o- 
ređbena morfologija. Pošto 
u spoljašnjoj formi i izgradnji orga- 
nizama najjasnije dolaze do izražaja 
rodbinski odnosi, samo se sobom kaže, 
da je morfologija najvažnije vrelo 
povijesti razvoja ili filogenije. Glavni 
faktori samog filetičkog razvoja, koji 
nam ujedno pri tome služe kao tu- 
mači, jesu nasljedstvo (hereditacija) 
i prilagođa (adaptacija) i njihovo 
uzajmično djelovanje u borbi za bi- 
tak. 


svoje smrti (12. 12. 38) poznati pla- 
ninar i književnik Ivan Gojtan iz 
Gospića, Rogove je našao 1933 godine 



Rogovi velebitskoga jelena 



Pabirci 


89 


u Velebitu u jednoj sniježniei kraj 
brda Višerujna (1623 m). Svaki je 
rog u okrnjitom stanju dug 1,5 m, a 
sigurno je bio i duži za nekoliko em. 
jer je imao 8 parožaka. To je ujedno 
dokaz, kako su krasni jeleni živjeli 
u nedaleko vrijeme, možda prije ko- 
jih 100 godina, u ovoj najljepšoj hr- 
vatskoj planini. Ovo je drugi po- 
znati dragocjeni dokaz za dolaženje 
jelena u Velebitu. Jedno rogovi je je- 
lena se čuva još u kuci porodice pok. 
Pave M i š k u 1 i n a u Njivama više 
Jablanca, a nađeno je u tamošnjem 
bunaru. Ovim nalazom se ujedno po- 
prvi puta zasvjedočuje, da je jelen 
nekad živio također u p r i m o r- 
s k o j strani V e 1 e b i t a 1 ) . 

M. Hirtz 


9 Isp. čl. »Jelen u prošlosti naše 
faune« Priroda XVII (1927) br. 1, str. 
18—20. 

Metamorfoza. Pojam metamorfoze 
nalazimo u geologiji, botanici i zoo- 
logiji. 

Metamorfoza u geologiji znači pre- 
obražavanje kamenja Zemljine kore, 
koje uzrokuju sile, koje stvaraju go- 
re (boranje Zemljine kore) ili erup- 
tivno kamenje. U prvom slučaju je 
promjena samo strukturalna (struk- 
t u r a 1 n a m e t a m orfoza) ili ide 
s njom uporedo i mineralno preobra- 
žavanje kamenja (d i n a m o m e t a- 
m o r f i za m, regional n a ili 
opća metamorfoza; zovu je 
još meta m orfozom disloka- 
cije. Pri ovom procesu preobraža- 
vaju se vapnenci u kristalinski mra- 
mor, u kojem se stvaraju često sva- 
kojaki kristalizirani silikati (biotit, 
muskovit, serizit, granat, turmalin i 
t. d.) i drugi minerali. Metamorfoza- 
ma je podvrgnuto također kristali- 
nično kamenje, koje dolazi u masa- 
ma. Gnajsi n. pr. su dinamometa- 
morfno promijenjeni graniti, sijeniti, 
dioriti ili drugo slično eruptivno ka- 


menje ili metamorfozirano taložno 
kamenje (glineni škriljevci, pješče- 
njaci, vapnenci i t. d.). Pretvorbe ka- 
menja, što ih je izazvalo eruptivno 
kamenje u užarenom tekućem sta- 
nju, zovemo m e t a m orfoza m a 
kontakta; njihovo djelovanje (po- 
dručje kontakta) proteže se kadšto na 
prostor od nekoliko km. Razumije se, 
da metamorfoza ili preobražavanje 
kamenja djeluje nepovoljno na fosile, 
koji se u njemu nalaze, jer ih ili ra- 
zara ili bar više ili manje preobra- 
žava. 

U botanici zovemo metamorfozom 
činjenicu, da se jedna organska osno- 
va, koja je po svojoj formi i polo- 
žaju na biljnom tijelu, a jednako i 
po svojem unutrašnjem sastavu, od- 
ređena da se razvije u stanoviti or- 
gan n. pr. list, ne razvije pod utje- 
cajem unutrašnjih ili vanjskih uvje- 
ta u taj organ, nego u jedan posve 
drugi organ, n. pr. u trn, viticu, pu- 
povu ljusku ili šta drugo. Prema to- 
mu su metamorfozirani organi takve 
česti biljke, koje su napustile svoju 
prvobitnu funkciju a preuzele jednu 
novu funkciju, pri čemu su redovno 
promijenile i svoju formu. 

U zoologiji zovemo metamorfozom 
preobražavanje, koje prolazi neka 
mlada životinja, prije nego postigne 
formu spolno zrele jedinke. 

Mnoge jedinke ostave jaje u pri- 
bližno gotovom obliku (direktni raz- 
voj). To je dakle razvoj bez svakoga 
preobražavan ja. Mnoge druge životi- 
nje posve se razlikuju u mlađahnom 
stadiju od dorasle životinje ili joj je- 
dva naliče, kao što naliči larva ti- 
pičnoj slici, zbog čega su i dobile ime 
larve ili ličinke (uporedite n. pr. 
mlađahni stadij leptira t. j. gusje- 
nicu sa samim leptirom). Larve ima- 
ju često osobite organe, koji su im 
potrebni samo u larvalnom životu 
(larvalni organi), a nemaju drugih 
organa, koje imaju spolno zrele živo- 
tinje. Larvalni organi pomalo se od- 

baeuju, a postizavaju novi, definitiv- 
ni organi, pa se upravo ovaj proces 
zove preobražavanje ili metamorfoza. 

Metamorfoza može biti pr o g r e- 
sivna ili regresivna. To zna- 
či, da jedna vrsta metamorfoze una- 
pređuje, a druga unazađuje vrstu, 
koja se preobražava. O progresivnoj 
metamorfozi govorimo, ako se preo- 
bražavanjem ličinke postizava viša 
forma razvoja. Regresivna metamor- 
foza znači naprotiv preobražavanje, 
kod kojega organizacija životinje bi- 
va sve jednostavnija, kao što je to 
slučaj kod mnogih sesilnih i parasit- 
skih životinja, gdje larva stoji na vi- 
šem stepenu razvoja nego definitiv- 
na životinja. 

Metamorfoza je vrlo rasprostra- 
njena među višim životinjama (Meta- 
zoa). Ona dolazi kod spužava, žarnja- 
ča, trakavica, prstenastih crva, ra- 
ka, kukaca, briozoa, brahiopoda, me- 
kušaca, bodljikaša, plaštenjaka i vo- 
dozemaca. 

Vrlo je vjerojatno, da je metamor- 
foza prvobitna forma razvoja (p r i- 
marna metamorfoza). U mno- 
gim slučajevima razvio se iz meta- 
morfoze direktni razvoj, rede se do- 
godilo obratno, da je iz direktnoga 
razvoja potekla metamorfoza (s e- 
kundarna metamorfoza ku- 
kaca i raka). 

Vrlo je zanimljiva metamorfoza 
kukaca. Od kukaca razvijaju se di- 
rektno, dakle bez svake larvalne for- 
me, samo najniži insekti tzv. apteri- 
goti (beskrilni tizanuri i kolembole). 
Oni su poznati pod imenom Ameta- 
bola, što znači kukci bez preobraža- 
vanja, za razliku od svih ostalih 
kukaca, koji se zovu Metabola, t. j. 
kukci, koji moraju proći larvalne 
stadije ili metabolu (preobražavanje). 
Metamorfoza kukaca može biti pot- 
puna i nepotpuna. Nepotpuna 
metamorfoza je ona, kod koje se for 
ma ličinke samo malo razlikuje od 
gotovoga kukca (imago). Larva naime 


prelazi u formu definitivne životinje 
malo pomalo, pošto se nekoliko puta 
presvukla. 0 potpunoj metamorfozi 
govorimo, kad se ne pojavljuje samo 
jodna larvalna forma, koja se od dora- 
sle životinje posve razlikuje oblikom 
tijela i načinom života, nego kad se 
između stadija larve i definitivne 
životinje još umetne jedan osobiti 
stadij, koji se zove kukuljica ili 
lutka (puppa). Potpuna i nepotpuna 
metamorfoza nisu oštro odijeljene 
jedna od druge, nego pomalo prelaze 
jedna u drugu. 

Kod žohara, skakavaca, termita i 
stjeniea razlikuje se ličinka od do- 
rasle životinje u tome, što je manja 
i što joj fale krila, koja se razviju 
istom za vrijeme posljednjega svla- 
čenja. Viši stepen razvoja larve pred- 
stavlja pojavljivanje t. zv. kampodea 
— larve. Ona je dobila svoje ime po 
rodu Campodea, pa je u mnogom po- 
gledu i sačuvala primitivnu organi- 
zaciju ovoga roda tizanura (jedno- 
stavno rasčlanjenje tijela, tri para 
nogu, pomanjkanje krila, usni apa- 
rat za grizenje, člankovite analne 
niti). Sekundarno, kao provizorni 
larvalni organi, pojavljuju se osobiti 
škržni privjesci (trahealne škrge). Ta- 
ko kod efemerida, perlida i libela. 
Campodea — larva samo se još ri- 
jetko pojavljuje kod kukaca sa pot- 
punom metamorfozom (kod nekih tvr- 
dokrilaca ili kornjaša). Iz larve Cam- 
podea razvila se s jedne strane for- 
ma gusjenice, koju sretamo u jedno- 
stavnim počecima kod mrežokrilaca 
(Neuroptera) i tularaca (Phrgganida), 
a u najvišem razvoju kod leptira, s 
druge strane razvila se kod tvrđokri- 
laca (grčica). Kod opnokrilaca (Hy- 
menoptera) razvila se ličinka, slična 
upljuvku, a nazvana u 1 j iz gusje- 
nice. Vrlo su zanimljive gusjenice 
osa drvarica, koje buše u drvu, a 
koje su izgubile oči i sve trbušne 
noge. Jednako su zanimljive gusje- 
nicama slične ličinke osa šiškarica i 

najeznica, gdje su parasističke larve 
izgubile prsne udove, a jednako i 
larve osa, pčela i mravi. Najsavrše- 
niju formu postigli su upljuvci kod 
muha. 

Gusjenice i upljuvci ne prelaze po- 
malo u gotovoga kukca, nego stva- 
raju ponajprije lutku ili bačvicu, je- 
dan stadij mirovanja, u kojem se 
obustavlja svako kretanje i primanje 
hrane, a u kojemu se larva pretvara 
u vmago. Lutku imaju samo t. zv. 
holometabolni kukci (kukci 
sa potpunim preobražavanjem). Pre- 
ma obliku razlikujemo tri vrste lu- 
taka : slobodnu, povijenu i 
bačvastu lutku. Na slobodnoj 
lutki (puppa libera) jasno se raspo- 
znaju udovi kasnijega insekta, koji se 
već slobodno izdižu sa površine tije- 
la (mrežokrilci, friganidi, tvrdokrilci 
i opnokrilci). Povijena ili mumijska 
lutka (puppa obtecta ), u koje su udo- 
vi, koji su najprije bili slobodni, za- 
jedno slijepljeni nekim sekretom tje- 
lesne površine, koji se na uzduhu 
stvrdne (leptiri). Bačvasta lutka (pu- 
ppa coarctata) dobila je svoj naziv 
otuda, što na njoj zaostane posljednja 
larvalna koža tako, da se na njoj ne 
može raspoznati forma kasnijega in- 
eekta (mnoge muhe). 

Osim obične metamorfoze razliku- 
jemo još hiper metamorfozu, 
koja dolazi kod prištilaea (Meloidae), 
a u kojoj se izmjenjuju larve razli- 
čita oblika, između kojih se umeću 
stadiji mirovanja (lutke). 

Nauka koja se bavi promjenama 
organizama, koje se odvijaju od pr- 
voga početka života jedinke, do nje- 
nog definitivnog razvoja, zove se m e- 
tamorfologija. 

Kako dospijeva novorođeni ken- 
guru u materinu torbu? Torbari 
(Mar šupi alia) su vrlo neobičan tip 
sisavaca. Oni imaju neke starinske 
osobine, među kojima je ponajvećma 
značajna ta, da im se mladi rađaju 


vrlo rano, dakle slabo razvijeni i zato 
imaju dosta dugotrajni postnatalni 
razvitak (razvitak po porodu), koji se 
odvija u torbi matere. Kroz to vri- 
jeme ti fetusi, tako ih moramo nazi- 
vati, vise čvrsto pričvršćeni, svaki 
o jednu bradavicu materine dojke. 
U torbi im je toplo, dobro su zašti- 
ćeni, a šišaju, koliko ih je volja; 
dišu na dosta velik© nosne otvore. 
Još bi dodali, da u jednih vrsta tor- 
bara (na pr. malih torbarskih 
miševa Sminthopsis, mačkice 
Daspurus i dr.) otvor vreće ili torbe 
gleda prema natrag, a u drugih, ma- 
hom većih, kao na pr. u kengurua, 
otvor je upravljen prema naprijed. 
Od toga položaja otvora torbe zavisi, 
koliki put moraju drobna i slabašna 
novorođenčađ prevaliti, da stignu 
od porodnog otvora do unutrašnjosti 
torbe. 

Doskora je vladalo općeno mišlje- 
nje, a tako je stajalo i u školskim 
udžbenicima, da sama mati preuzima 
odmah pri porođaju brigu oko toga, 
da se mladi prenesu u torbu i stave 
na sisu. Međutim je A. Goerling 
mogao motriti sam proces prijelaza 
mladih u torhu na velikom kenguru-u 
(Macropus rufus), pa je utvrdio činje- 
nicu, koja iznenađuje, da mladi tor- 
bari, iako nerazvijeni i slabašni, sami 
sa svojim slabašnim silama iz vršu ju 
aktivno seljenje izravno iz porodnog 
otvora u torbu. Za taj posao, koji je 
vrlo naporan i traje čitavih pola časa, 
a da se mati uopće na događaj ni 
najmanje ne obazire, ima fetus jače 
razvijeno prednje tijelo, t. j. glavu 
i prednje noge. Kroz krzno matere 
mladi kenguru pomiče se naprijed i 
penje na način kao da pliva, pruža- 
jući prednje noge pred glavu, a gla- 
vom se odupire izmjenice na desno i 
lijevo. Naročito se kenguruić užurba, 
kad naiđe na bradavicu dojke; od- 
mah je ustima prihvaća tako, te mu 
usta ispunja bradavica i tako se uz 

nju pripije, da visi i ostaje tako oko 
4 mjeseca! Prije se mislilo, da ima 
na dojci neka naprava, koja aktivno 
utiskuje mlijeko u usta fetusa; no 


vica tu i druge slike londonskom 
The Natural Histortj Museum, a obje- 
lodanio ih je G. Dollma n u Pro- 
ceedings of the Linnean Societ.ij of 



Serija malih kengairua. Po W a 1 k e r u. 

tome nije tako, on sisa sasvim samo- 
stalno i aktivno. 

S tim u vezi upozorili bismo još na 
neke zanimljivosti. Razviće zametka 
u torbara traje, naravno, vrlo kratko 
vri jeme (u nekih na pr. samo 11 dana), 
te se većinom i ne stvara sveza za 
prehranu (placenta ili plodva) između 
zametka i stijenke maternice. U ovom 
slučaju možemo s više prava govoriti 
o jajetu, nego u ostalih sisavaca, po- 
što se jajna stanica odmah po oplod- 
nji opkoli dosta čvrstim ovojem, koji 
sjeća na jajnu lupinu najnižih sisa- 
vaca (Monotremata) i ptica. Neki tor- 
bari kote veći broj mladih, što više 
mnogo veći, nego što ima bradavki 
za dojenje i sad nastaje medu mla- 
duncima borba za opstanak; koji ne 
uhvate bradavku, imaju da poginu od 
gladi; već tu se vrši surova selek- 
cija i odabiraju se sposobniji. Mla- 
dunci, i kada su već osposobljeni za 
samostalnu prehranu, drže se duže 
vremena matere i noće u torbi, a i 
spašavaju se u vreću, čim im zapri- 
jeti kakva opasnost. 

Napokon donosimo sliku (rijedak 
dokument) serije mladih kengurua 
po W alke r-u mladom li ječniku- 
avijatiearu, koji je vršeći tešku duž- 
nost u Australiji i nastradao. Iz nje- 
gove ostavštine dala je njegova udo- 


C. Linnean Societv of London 1938—1939. 

London (II. 1939.). Na prvom mjestu 
u seriji je novorođeni kenguru du- 
gačak jedva 2.5 cm; posljednji u se- 
riji je oko 6 tjedana star. 

J. H. 

Zapadaju li medvjedi u pravi zim- 
ski san? Čudnog li pitanja, kad je to 
općenito poznato! Pa ipak nije stvar 
tako jednostavna. Svakako medvjedi 
preko zime miruju i spavaju; oni se 
uvuku u kakvu duplju i prespavaju 
zimu, da se u rano proljeće opet pro- 
bude. Postoji vjerovanje, da se med- 
vjedi oko Svjećniee prvi put probu- 
de, izađu iz skrovišta, pogledaju oko 
sebe pa, ako vide svoju sjenu, oni se 
vrate u skrovište i spavaju još šest 
tjedana; ako je ne vide, ostaju budni 
i aktivni. Uzgred spominjemo, da ovo 
vjerovanje nije neko lokalno ili na- 
cionalno, nego je rašireno po svim 
krajevima sjevernog umjerenog po- 
jasa, u kojima žive medvjedi različ- 
itih vrsta. Što više u Sjevernoj Ame- 
rici (Netv Englanđ) taj živi barome- 
tar nije tamošnji crni medvjed 
nego s v i z a c ili m r m o t i e a 
(Arctomys monax), koji može doseći te 
žinu od 5 kg., a zovu ga »Grounđ Hog«. 
Dan 2 veljače tamo zovu »Grounđ 
Hog đay«, jer vjeruju, da toga dana 
svizac prvi put izlazi iz brloga i ako 
opazi svoju sjenu, vraća se na 6 tje- 

dana u brlog - , jer se za toliko zima 
produžuje. 

Zapažanja na zasužnjenim medvje- 
dima ne daju nam pravu sliku o 
njihovu vladanju u zimi. Potreb- 
na su motrenja u samoj prirodi, a 
ta nisu tako laka. niti bez opasnosti. 
U nekom sjeverno-američkom nacio- 
alnom parku činjena svi opažanja na 
crnim medvjedima, i tako je nauka 
došla do upotrebljivih podataka. 
Prvo je ustanovljeno, da nije oba- 
vezno, da se medvjed zavuče u ka- 
kvu duplju; on može da prezimi na 
slobodnom ležištu, dakle pod utjeca- 
jem pune hladnoće u tom kraju (do 
— 26°C). Druga je činjenica, da se sni- 
jeg, koji napada na krzno medvjeda 
dosta naglo rastapa pod utjecajem 
tjelesne toplote. Treća je činjenica, 
da san nije suviše dubok. Doduše na 
običan razgovor ili štropot uzročen 
hodanjem i lomljenjem šiblja me- 
dvjedi ne reagiraju, ali na jače zvu- 
kove, na pr. na zvižduk najprije se 
uznemire mladi i stiskuju glave k 
materi. Na to se i ona probudi, ali 
samo toliko, da pogledom zaokruži po 
okolici, pa da i pored prisutnosti lju- 
di opet zaspi, ali poslije nekoliko mi- 
nuta stara medvjedica se diže i tromo 
sa mladićima preseli malo dalje, da 
tamo nastavi svoj san. To je bilo u 
početku siječnja. 10 veljače se medvje- 
dica pri posjetu odmah probudila i 
mumljala. Pri temperaturi od — 21° C 
udisala. je 4 — 5 put u minuti. Pri dalj- 
nim posjetima se budila i stara i 
mladi, ali istom u polovini travnja 
napustila je ležište. U drugom sluča- 
ju se moglo motriti, kako je medvje- 
dica za vrijeme spavanja okotila 
mlade, a mladi veliki kao vjeverice, 
zaeviljeli bi, kad im je ispala sisa iz 
ustiju. Stara se tada u letargičnom 
stanju samo bolje namjestila, ne otva- 
rajući očiju. Istom 28 ožujka izašla 
je medvjedica na kratko vrijeme, da 
se očisti i usput odgrize nešto iglica. 
Poslije toga izlazila je više puta na 


kratko vrijeme, da 8 travnja defini- 
tivno ostavi zimsko ležište i uredi se- 
bi novo suvlje nekih 1500 m dalje. 

Iz navedenih i drugih direktnih 
zapažanja na medvjedima ii samoj 
prirodi zaključuje poznati istraživač 
pojave zimskoga sna kod sisavaca 
Beneđict ovo: 1) medvjed pre- 
zimljuje u posve drugim okolnostima 
nego svizac; 2) njegov san i oma- 
mljenost nije ni izdaleka tako dubo- 
ka kao u svisca; 3) tjelesna tempe- 
ratura, iako nije direktno mjerena, 
mora da je visoka, dok se snijeg na 
krznu i po najvećem mrazu topi; 4) 
medvjed obavlja za zimskoga sna po- 
neke fiziološke funkcije; prije svega 
koti se i doji mlade. Prema tome 
medvjed ne pada u pravi duboki 
zimski san kao na pr. puh ili svizac. 
Uopće je svizac sa svojih najviše 5 
kg tjelesne težine najveći sisavac, 
koji pada u pravi, duboki zimski san. 
U fiziološkoj literaturi, pa i najno- 
vijoj, nalazimo stalno podatak, da 
u nekim krajevima, naročito se to 
tvrdi za ruske seljake, pa indijske 
fakire, i sami ljudi zapadaju u zim- 
ski san. Ova tvrdnja je sigurno po- 
grešna. J. H. 

Obrana kulturnih biljaka od štet- 
nika. Korisne biljke, koje umjetno 
gojimo, stradaju mnogo od vrlo raz- 
noličnih štetnika, među kojima imaju 
kukci osobito veliku ulogu. Dok je 
u prirodnim zajednicama, kao što je 
na pr. prašuma, izuzetak, da bi se 
jedna vrsta štetnika prekomjerno raz- 
množila tako, da bi ugrozila cijelu 
šumu, dotle u prilikama, koje je umje- 
tno čovjek stvorio, vidimo, da je rav- 
noteža poremećena i treba naročitih 
mjera, da se opet uspostavi. Pri toj 
borbi i odbrani kulturnih biljaka 
stoje čovjeku na raspolaganju naj- 
različitija sredstva i uvijek se nova 
uvode. Najprimitivnije sretstvo je jed- 
nostavno sabiranje i uništavanje štet- 
nika, a i za to treba izabrati povoljni 



94 


Pabirci 


momenat, uvjetovan načinom života i 
biljke i štetnika. Na obično sakuplja- 
nje i lovljenje nadovezuju se meha- 
nička sredstva, kao na pr. automat- 
ske lovke, ljepljivi pojasi, mamci i si. 
Veliku skupinu čine različna kemij- 
ska sretstva, otrovna za štetnika, ne- 
škodljiva za branjenike. Radi se o i'as- 
pra šivanju prašaka, u novije doba u 
velikim razmjerama pomoću aeropla- 
na preko ogromnih površina šuma ili 
polja, raspršivanju otopina ili emul- 
zija sa silnim štrcaljkama ili o pri- 
mjeni otrovnih plinova (cijela velika 
stabla stavljaju u tu svrhu pod šator 
od tkanine). 

Jednu skupinu sretstava za suzbi- 
janje štetnika možemo nazvati biolo- 
škom, jer se radi o iskorišćavanju 
živih, prirodnih neprijatelja namet- 
nika, većinom opet kukaca, koje ili 
u povoljnom momentu sabiramo, kad 
se na pr. združe u svrhu zimovanja 
ili njihova jajašca, ili umjetno na- 
veliko gojimo, a pomažemo sebi i 
time, da pobijamo nametnike na- 
metnika (hiperparasite) raznoličnih 
štetnika. Koristimo se i umjetnom 
infekcijom štetnika klicama virusa 
i patogenim bakterijama, izazivajući 
umjetne epidemije među štetnicima. 

U novije doba pridošla je još jedna 
metoda odbrane od štetnika, koja se 
odavna upotrebljava u veterini i me- 
dicini: predusretanje pomoću higijen- 
skih mjera, prije svega umjetnom bo- 


VIJE 

Umro je profesor Dr. Vladoje Drap- 
ezynski. 27. I. o. g. umro je umirovlje- 
ni profesor drž. II. klas. gimnazije u 
Zagrebu Dr. Vladoje D r a p c z y n- 
s k i. Rođen u Novskoj 1880 god. za- 
vršio je srednju školu u Varaždinu, 
a filozofske studije na sveučilištu u 
Beču. Ovdje je kao đak znamenitog 
učenjaka i profesora meteorologije i 
klimatologije J. von H a n n a u 1902 


ljom hranom, i individualno liječenje 
napadnute biljke. Prvo je sretstvo ii 
tome, da se ugroženoj biljki, mahom 
se radi o đrvetu, privede direktno 
krepka hrana, dakle ne pomoću gno 
jenja i zalijevanja s rastopljenim 
umjetnim gnojivima, nego injekcijom 
rastopine u samo stablo ili grane, 
to je t. zv. e k s t r a r a d i k u 1 a r n o 
hranjenje. Ovaj je način s uspjehom 
uveo poznati poljski entomolog prof. 
Z y g m u n t Mokrzecki. On je 
klorotičnoj (bljedolikoj) jabuci i čo 
kotu loze uštrcao 9,01% rastopinu 
ferosulfata, i sve nove grančice su 
postale normalno zelene. Gumasti is- 
cjedak na granama kajsije je prestao 
poslije uštrcavanja 0,1% salicilne ki- 
seline. 

Njemački stručnjak A. Muli e r 
(Frankfurt na Majni) uštrcavao bi 
u grane jabuke jako zaražene lisnim 
ušencima (Aphis mali) pyridinski 
rastvor i poslije 24 sata mogao je 
konstatovati, da u masama sa stabla 
padaju uginuli ušenci. Čini se, dakle, 
da se u takvim slučajevima s pravom 
govori o unutrašnjoj terapiji kultur- 
nih biljaka. Da se dobiju sigurni i 
trajni rezultati, potreban je za svaki 
pojedini slučaj iscrpni studij biolo- 
gije i fiziologije i napadnute biljke 
i napadača. Svakako se ovime otva- 
raju novi putevi u borbi primijenjene 
nauke za neposrednu korist ljudske 
ekonomije. j. h. 


S T I 

god. promoviran na čast doktora fi- 
lozofije. 

Već kao mlad srednjoškolski na- 
stavnik u Senju i u Bakru prionuo je 
uz svoj nastavnički rad i naučnom 
radu, kojim je nastavio i u Zagrebu,' 
kad je 1908 god. premješten na II 
klas. gimnaziju, gdje ga je zatekao 
svjetski rat. Zarobljen u Przemyslu 
kao topnički časnik od Rusa boravio 

je kao zarobljenik i u gradu Taškentu 
(Turkestan) ,gdje je. prema vlastitom 
pričanju imao prilike da se bavi i 



Prof. Dr Vlado.je Drapczynski 
meteorološkim radom. Vrativši se na- 
kon podužeg i zanimljivog putovanja 
u Zagreb radio je iza prevrata kratko 
vrijeme na Geofizičkom Zavodu u Za- 
grebu, odakle je 1922 god. prešao po- 
novo na srednju školu, dok nije 1932 
god. umirovljen. 

Pored školskoga rada bavio se i 
znanstvenim radom prateći razvoj 
nauke naročito meteorologije, klima- 
tologije i astronomije. Njegovi radovi 
iz područja ovih naučnih disciplina 
izašli su u izdanjima Bečke akademije 
i Jugoslavenske akademije, a jednako 
su njegove radove donijeli inozemni 
časopisi »Meteorologisehe Zeitschrift«, 
»Astronomische Nachriehten« i naši 
»Glasnik hrvatskog prirodoslovnog 
društva«, pa »Nastavni Vjesnik« i 
»Priroda«. Od većih radova spomenut 
ćemo samo radnju » Raspored, meteo- 
roloških elemenata u okolini barome- 
tri, jskih minima i maksima u St. 
Lous-u (U .S.A.), koja je izašla u spo- 
menutom »Glasniku hrv. prir. dru- 
štva«, a izvadak je te radnje donio i 


časopis »Meteorologisehe Zeitschrift«. 
U istom časopisu izašla je i raspra- 
vica: » Berechnung der mittleren Be- 
ivolkung aus der Zahl heller und 
triiber Tage fiir Habana «. U »Radu« 
Jugosl. akademije izašla je njegova 
radnja: »O utjecaju barometričkih mi- 
nima i maksima na meteorologičke 
elemente u Zagrebu «, a u »Prirodi« 
članak »Nešto o » ledenim svecima«, i 
o mrazu u svibnju «. 

Kao član i odbornik »Hrvatskog - 
prirodoslovnog društva« razvio je 
Drapczynski naročitu djelatnost 
kao zamjenik pretstojnika zvjezdar- 
nice prof. Dr. 0. K u č e r e, zalažući 
se za njezin razvoj, ispitujući instru- 
mente, vršeći motrenja, uređujući pri- 
ručnu biblioteku zvjezdarnice i vodeći 
popularna motrenja. Poslije svjetskog 
rata mnogo je zadužio popularizaciju 
naše nauke saradnjom kod našeg 
astronomskog kalendara »Bošković«, 
za koji je kroz nekoliko godina (1924 
do 1926) pripremio uz urednika Dr. O. 
Kučeru veći dio rukopisa. 

Veliki broj naše školske omladine 
sjeća ga se kao dobrog učitelja, a kao 
dobar drug i hrvatski rodoljub, uvi- 
jek dobre volje i spreman na veselu 
doskočicu, ostat će u trajnoj uspome- 
ni i svojih prijatelja i znanaca. 

M. K. 

Smrt Gustava Heisziga. Nedavno 
je u V araždinu umro naš redovni član 
Gustav H e i s z i g, zamjenik ravna- 
telja Prve hrv. štedionice. Pokojnik 
je uvijek s velikim interesom pratio 
rad našega društva. Neka mu je časna 
uspomena među nama! 

Novi članovi Hrv. prirod, društva. 

Na odborskoj sjednici održanoj 26 si- 
ječnja ove godine primljeni su za re- 
dovite članove našega društva ova 
gg.: Aleksandar Muzi ni ć (Zagreb, 
Kamaufova ul. 8), Adem Sokolo- 
v i ć, profesor (Zagreb, Torbarova ul. 

2), Mr. ph. Mirko T u r i ć, ljekarnik 
(Zagreb, Pejačevićev trg 3), Mr. ph. 

Dragutin Š r e p e 1, ljekarnik (Zagreb, 
Pavla Radića 26). 

Lovački Glasnik o »Prirodi«. U »Lo- 
vačkom Glasniku«, glasilu Saveza lo- 
vačkih udruženja za Dunavsku Bano- 
vinu (XVIII, 278) čitamo o »Prirodi« 
ovu ocjenu: 

»Već 29 godinu izlazi u Zagrebu, 
pod ređigovanjem poznatog našeg pri- 
rodoslovnog stručnjaka g. đra. M. 
H i r t z a ,ovaj naš odlični stručni ča- 
sopis, u čijim stupcima je dosada 
objavljena bogata riznica vrednosnili 
napisa i bilježaka iz biljnog i živo- 
tinjskog carstva, pisanih svagda sa 
dubokom naučnom temeljitošću, a 
ipak popularno i razumljivo i za lai- 


ka. Bliže poznavanje prirode i njenih 
mnogobrojnih tajni nesumnjivo je 
živa potreba za lovca, jer je lov, 
znamo svi, tijesno vezan sa prirodom 
i njenim bogatim manifestacijama. 
Gornji časopis dragocjeno će korisno 
poslužiti u tu svrhu ,i mi »Prirodu« 
našim drugovima lovcima najtoplije 
preporuču j emo. 

Ispravak. U prošlom broju »Pri- 
rode« u članku g. dra Marina K a- 
talinića »Kako atomi pišu svoju 
povijest« si. 5 na str. 39 morala bi 
se okrenuti za 90 stupnjeva na desno 
tako da najrazvijeniji kolut dođe 
iznad sredine slike. 


RAZGOVORI 


O. B. (Velika Kikinda). Pitanje: 
Molim Vas, da mi odgovorite, kako 
treba postupati sa biljkama pri su- 
šenju, a da im se prirodna boja ne 
izmijeni i da li je moguće pripremiti 
ariš za herbar da mu iglice ne ot- 
padnu? 

Odgovor: Da se ne ponavljamo, 
upućujemo Vas na br. 2 »Prirode« 
iz 1937 godine, str. 64, gdje ćete u 
rubrici »Razgovori« pod šifrom H. 
K. (Sarajevo) naći odgovor na Vaše 
pitanje. 

Ing. B. M. (Split). Pitanje: Mo- 
lim Vas, da bi mi javili, da li je 
jestiv plod od običnoga gloga (Cra- 
taegus oxyacantha) i da li sam sirovi 
plod ima kakvu ljekovitu moć? Na 
tu sam ideju došao, pošto sam u 
jednom lijeku za umirenje živaca 
(Pasiflorin) opazio, da se među sa- 
stavcima toga lijeka nalazi: 20 kapi 
alkoholata od Crataegus oxyacantha. 


Odgovor: Plod od crvenoga 

gloga tkzv. gloginje, koliko je nama 
poznato, jedu samo djeca, a zoblju 
ih i neke ptice. U nekim krajevima 
priređuju od gloginja rakiju. U glo- 
ginjama ima oko 35°/« šećera, pa vin- 
ske i četrunove kiseline, masnoga 
ulja i Crataegus- kiseline. U sjemenci 
ima amigdalina, a i mladice daju 
destilat koji sadržava cijanovođika. 
Caj od cvjetova ili sjemenaka, ako 
se duže vremena pije, postepeno sni- 
zuje povišeni tlak krvi, regulira fre- 
kvenciju bila i pojačava energiju 
srca, a uvarak od glogove kore zau- 
stavlja prolijev (lijavicu). Neki mažu 
uvarkom od glogove kore otekline, 
koje brzo splasnu. Tinktura priređena 
od cvjetova i sjemenaka služi kao 
tonicum (sredstvo za jačanje) naro- 
čito kod smetnja srca. Još se upo- 
trebljava i uvarak od gloginja (ko- 
štunica) kod bolesti pluća kao ex- 
pectorans (sredstvo koje olakšava ka- 
šalj i pospješuje izbacivanje sluzi). 


Vlasnik i izdavač: Hrvatsko Prirodoslovno Društvo u Zagrebu. — 

Urednik: Dr. Miroslav H i r t z. — Tisak tiskare C. Albrecht (P. Acinger) u Zagrebu, 
(Radieeva ni. 26). — Za tiskaru odgovara Petar Acinger. Zagreb. Gunđulićeva ul. 22a. 


Našim čitaocima. 

Starija godišta »Prirode« i knjige »Popularne Biblioteke« Hrvatskog 
Prirodoslovnog Društva prodajemo uz navedene cijene. Preporučujemo na- 
bavku ovih knjiga, koje su trajne književne vrijednosti, male nabavne 
cijene, a kojih su zalihe djelomice već jako smanjene, tako da se poslije 
više ne će moći dobiti. 

Narudžba knjiga. 

P. n. 

Upravi „ PRIRODE “ 

ZAGREBI 


Naručujem ove knjige: Post. pretinac 515 


Komada 

Knjige 

Broširano 

Tvrdo 

uvezano 

Iznos: 


Flammarion: Posljednji dani ljudi 

15 




Fabre: Iz života kukaca 


14 



Fink: Kazvoj živih bića 

15 




Fink: Nasljeđivanje 

13 

18 



Kučera: Naše nebo 

15 




Borel: Slučaj 

15 




Nordmann: Einstein i svemir 

15 




Darivin : Put jednoga prirodoslovca 

15 




Thompson: Lobo 

13 

18 



Delagv.Goldsmith. Teorije o razvoju 


20 



Ivan Giaja: Biološki listići 

10 




Ivan Gjaja: PaSteUT 

3 




Dr. Željko Marković : 

Glavri pojmovi sferne astronomije 

5 




ivotnpletna godišta „Prirode*” 





iz godine 1936, 1937 
i 1938 po 

\ 




Pojedini brojevi „Prirode" 
iz godina 1933 do god. 1936 

mi 




Ukupno: 




Uvjeti prodaje: 

Knjige se šalju pouzećem, ako se novac pošalje unaprijed na našu adresu 
ili uplati na ček. račun br. 37.831. 


Popusti: 

Do iznosa od 50 din zaračunavamo trošak i poštarinu din 10, 

> 51 — 100 » šaljemo knjige franko, 

» 101 — 300 » » franko i dajemo 10*/« popusta, 

» 301 — 500 » » » » » 20®/» » 

preko 500 » » » » » 25*/» » 

Potpis i zanimanje; — 

Mjesto l ulica: 

Datum: 

























Izdanja »Popularne biblioteke* 

Hrvatskog prirodoslovnog društva 


Nikola Fink: 

RAZVOJ ŽIVIH BIĆA 


160 strana, 82 slike. 


Sadržaj: Transformizam, Promjenljivost živih bića, Raznoličnost živih 
bića, Raznoličnost vrsta, Promjene u geologijskoj prošlosti, Napučenost Zemlje. 
Građa životinja, Razviće životinja. Čovjek, Transformacija domaćih životinja. 

Dinara 15 

Dr. Oton Kučera: 

NAŠE NEBO 

160 strana, 101 slika, velika karta zvjezdanoga neba. 

Sadržaj: Opći pregled noćnoga neba, Zvijezde se gibaju. Noćno nebo 
svakog četvrtgodišta, Sunce, Mjesec i planeti na nebeskom svodu, Kumovska 
Slama, Večernje zvjezdano nebo za sve mjesece u godini. 

dosad Dinara 19 
sada » 15 

Charles Darivin: 


PUT JEDNOGA PRIRODOSLOVCA 

170 strana, 15 slika, sa portretom i kartom. 

® 8 d r ž a j : Tko je Charles Da rw i n } I. St. Jago — Capverđski Otoci, 
II. Rio de Janeiro, III. Maldonado, IV. Od Rio Negra do Bahia Blance, V. Bahia 
Blanca, VL Od Bahia Blance do Buenos Ayresa, VII. Od Buenos Ayresa do 
Santa Fe, VIII.. Banda Oriental i Patagonija, IX. Santa Cruz, Patagonija i 
Falklandski Otoci, X. Ognjena Zemlja, XI. Magellanov Tjesnac, Klima južnih 
obala. 


dosad Dinara 29 
sada » 15 

E. S. Thompson: 

LOBO 


124 strane sa ilustracijama. Osobito lijepa knjiga za zrelu omladinu. 

Pripovijesti iz životinjskoga svijeta, Lobo, Maca s bunjišta, Vinipežki vuk. 
Priča o bijelom sobu, Bjelko. 

Dinara 13 

Camille Flammarion: 

POSLJEDNJI DANI LJUDI 


110 strana, mnogo slika. 

S a d r ž a j : I. U budućnosti, II. Preobrazbe, III. Na vrhuncu, IV. Vanitas 
zoi^ka 1 rasprava° me,?ar ’ VI ' Eva ’ VI1 ' Posl j edn j i d88 - Epilog, Zaključna filo- 


dosad Dinara 29 
sada » 15 

J. H. Fabre: 

IZ ŽIVOTA KUKACA 


118 strana, 5 tabla i mnogo slika. 


S a d r ž a j: Veliko noćno paunče, Prutasti fratar. Njuh, Lov bogomolike 
Osa °grablji vf ca^ 1 3 ljubav ’ ® ni i e2do bogomoljkino, Sturak poljski, Zrikavac’ 


Dinara 14 

Ivan Gjaja: 

BIOLOŠKI LISTIĆI 


78 strana. 


Sadržaj: Dialog Nauke i Kulture. 
Energija u biologiji. Claude Bernard. TJmne 


Osvitak života. Naučna umetnost. 
sposobnosti. Zagonetka smrti. 


Dinara 19 

Knjjge bit . uskoro posve rasprodane. Kasnije ih uopće viSe ne ćete 
moći dobiti Htjeli bismo, da se u prvom redu naši pretplatnici koriste osobito 
dobrom prilikom i da nabave ove lijepe knjige uz tako male eijene 



